<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000245">O-000245/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28619">Tatjana Ždanoka</PERSON>, <PERSON ID="96815">Judith Sargentini</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="4519">Claude Moraes</PERSON>, <PERSON ID="96999">Alexander Mirsky</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR><TI-AUTHOR><PERSON ID="39713">Renate Weber</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000245">Teema: Läti mittekodanike hääleõigus kohalikel valimistel</OBJECT><CONTENT><PARA>Pärast taasiseseisvumist taastati Läti kodakondsus ainult enne 1940. aastat Läti kodakondsust omanud isikutel ja nende järeltulijatel. Teistel on vaid õigus saada kodakondsus naturalisatsiooni korras, kuid mõnedel isikutel ei ole ka selleks õigust. Aastatel 1995 kuni 2011 naturaliseeriti vaid 136 293 isikut. Seisuga 1. jaanuar 2011 oli ikka veel 326 735 mittekodanikku (14,6% kogu elanikkonnast). </PARA><PARA>Need nn mittekodanikud pärinevad praktiliselt tervikuna etnilistest vähemustest (etnilised venelased, valgevenelased, ukrainlased, poolakad, leedulased, juudid). Mittekodanikud, kes moodustavad 23,7% Riia, 18,9% Daugavpilsi, 20,5% Liepāja, 19,2% Jūrmala, 18,9% Ventspilsi elanikest, ei saa osaleda kohalikel valimistel. Arvestades, et 2009. aasta kohalikel valimistel osales 53,8% valimisõiguslikest kodanikest, on mõnedes suuremates Läti haldusüksustes esindatud vähem kui poole elanikkonna huvid.</PARA><PARA>ÜRO inimõiguste komitee, ÜRO rassilise diskrimineerimise likvideerimise komitee, Euroopa Nõukogu Parlamentaarne Assamblee, Euroopa Nõukogu Kohalike ja Piirkondlike Omavalitsuste Kongress, Euroopa Nõukogu inimõiguste erivolinik, rassismi ja sallimatuse vastu võitlemise Euroopa komisjon ning OSCE Parlamentaarne Assamblee on soovitanud võimaldada mittekodanikel osaleda kohalike valimistel. Oma 11. märtsi 2004. aasta resolutsioonis komisjoni üldise seirearuande kohta, mis käsitleb valmisolekut Euroopa Liiduga ühinemiseks, tegi Euroopa Parlament ettepaneku, et Läti ametiasutused kaaluksid võimalust lubada mittekodanikel, kes on riigis pikka aega elanud, osaleda kohalike omavalitsuste valimistel. Oma 22. aprilli 2009. aasta resolutsioonis petitsioonikomisjoni 2008. aastal toimunud arutelude kohta nõudis Euroopa Parlament, et komisjon jälgiks põhjalikult ning julgustaks seadustama Läti mittekodanike staatust.</PARA><PARA>– Kuidas on komisjon küsimusega tegelenud, et võtta järelmeetmeid Euroopa Parlamendi soovitustele?</PARA><PARA>– Kas komisjon on nõus, et mittekodanike olukorda tuleks tähelepanelikult jälgida ning eelkõige vastavalt kajastada aruandes kodakondsuse kohta ja aruandes ELi põhiõiguste harta kohaldamise kohta?</PARA><PARA>– Kas komisjon on nõus, et demokraatia puudujääk Lätis võib endast kujutada demokraatia põhimõtete ning inimõiguste ja põhivabaduste austamise tõsise rikkumise selget ohtu?</PARA></CONTENT></QUEST>