<QUEST VERSION="2"><TI><TI-INTRO>Infotunni küsimus <QREF QID="H-2011-000212">H-000212/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 juuni osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="4440">Anne E. Jensen</PERSON> <GRPOL GRPOLID="1119">(ALDE)</GRPOL></TI-AUTHOR></TI><OBJECT OBJID="OBJ000212">Teema: Struktuurifondidest tehtavate maksetega seotud eesmärkide täitmine</OBJECT><CONTENT><PARA>2011. aasta juuni lõpus esitab Euroopa Komisjon järgmise seitsmeaastase finantsraamistiku ettepaneku, mis hõlmab ajavahemikku 2014–2020. ELi regionaalpoliitikas on üksikute programmide puhul olnud tõsiseid probleeme suutlikkusega vahendeid kasutada. Lisaks on mitme programmi eesmärgid jäänud saavutamata.</PARA><PARA>Kuidas kavatseb komisjon tuleval eelarveperioodil arvesse võtta konkreetse liikmesriigi vastuvõtuvõimet, kasutades seda kriteeriumina struktuurifondidest vahendite eraldamisel?</PARA><PARA>Kas komisjon toetab ideed, et maksete tegemine tuleb uuesti üle vaadata, kui konkreetne piirkond on aastaid saanud struktuurifondidest raha, kuid seatud eesmärke ei ole täidetud?</PARA><PARA>Kas komisjon kavatseb kaaluda n-ö aegumismehhanismi rakendamist, millega konkreetsele sihtpiirkonnale seataks viimane tähtaeg, mille möödudes struktuurifondidest vahendite eraldamine lõpetatakse? Kas komisjon jagab seisukohta, et niisugune mehhanism aitaks luua ühtekuuluvuspoliitikat, mis on tugevamini orienteeritud tulemuse saavutamisele?</PARA><PARA>Kontrollikoja 2009. aasta aastaaruande andmetel esines kõige rohkem vigu ELi ühtekuuluvuspoliitika raames tehtud maksete puhul. Sama kehtib ka varasemate aastate kohta. Mida kavatseb komisjon olukorra parandamiseks ette võtta?</PARA></CONTENT></QUEST>