<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000209">O-000209/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="28397">Agustín Díaz de Mera García Consuegra</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000209">Teema: ELi toetus põgenikele Tuneesias</OBJECT><CONTENT><PARA>EL teatas 14. jaanuaril 2011. aastal, et on võtnud kohustuse toetada demokraatiale üleminekut Tuneesias ning anda humanitaarabi sadade tuhandete põgenike vastuvõtmiseks, kes on saabunud Tuneesiasse pärast Liibüas toimunud ülestõusu ja lahinguid. Alates 2011. aasta 20. veebruarist on Liibüast Tuneesiasse saabunud üle 582 000 inimese. Suur osa Tuneesiast saabunuid on olnud riigist läbisõitvad võõrtöötajad ning tänu Rahvusvahelise Migratsiooniorganisatsiooni juhitud ühistele rahvusvahelistele jõupingutustele on enamik neist saanud koju tagasi pöörduda.</PARA><PARA>Arvestatav hulk konfliktipiirkondadest pärit ja/või tagakiusamise eest põgenenud inimesi on siiski jäänud põgenikelaagritesse. ÜRO pagulaste ülemvolinik teatas 1. augustil 2011, et endiselt on probleemiks 4425 isikut, kes viibivad veel Tuneesia ja Liibüa piiri lähistel kõrbes asuvates laagrites. Nimetatud põgenike probleemi ainus püsiv lahendus oleks nende ümberasustamine mõnda kolmandasse riiki.</PARA><PARA>Tuneesias 13.–16. juulil 2011 viibinud Euroopa Parlamendi kodanikuvabaduste, justiits- ja siseasjade komisjoni delegatsiooni liikmete andmetel halveneb põgenike olukord laagrites iga päevaga. Nad elavad äärmiselt rasketes oludes, mis on tingitud suurest kuumusest, liivatormidest ja piiratud juurdepääsust puhtale veele ning nõuetekohastele sanitaar- ja hügieenitingimustele.</PARA><PARA>Delegatsiooni liikmeid hämmastas ELi liikmesriikide vähene reageerimine ümberasustamise ideele, võrreldes teiste riikide, nagu Kanada, Ameerika Ühendriikide ja Norra tehtud jõupingutustega. Kõrge esindaja Ashton nentis 30. augustil 2011, et selleks ajaks olid ainult järgmised liikmesriigid andnud nõusoleku võtta vastu ümberasujaid: Iirimaa (24), Hispaania (50), Portugal (19), Rootsi (200), Belgia (25), Soome (70) ja Madalmaad (20). Seevastu kohustus Norra ümberasujatena vastu võtma 310 põgenikku ning täitis selle 2011. aasta juuliks.</PARA><PARA>Kas komisjon võiks teavitada Euroopa Parlamenti, missuguses seisus on arutelud nõukogu ja liikmesriikidega kavatsuse üle abistada ÜRO pagulaste ülemvolinikku ülejäänud Tuneesia põgenike ümberasustamisel ja kui palju uusi elukohti kohustuvad liikmesriigid pakkuma ning millises järgus on nende põgenike vastuvõtmine, kelle taotlused on heaks kiidetud?</PARA><PARA>Kas komisjon võiks selgitada, mida ta kavatseb teha ELi ja selle liikmesriikide ümberasustamise alaste jõupingutuste üldiseks toetamiseks ja suurendamiseks, võttes arvesse asjaolu, et töö ELi ühise ümberasustamisprogrammiga, mille Euroopa Parlament esimesel lugemisel heaks kiitis, on jäänud seisma nõukogusse?</PARA></CONTENT></QUEST>