<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0024">O-0024/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="1309">Brian Simpson</PERSON> <COMMITTEE COMMID="2868">Transpordi- ja turismikomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0024">Teema: lennundusohutus ja ELi lennuettevõtjate "musta nimekirja" määrus ((EÜ) nr 2111/2005)</OBJECT><CONTENT><PARA>Võttes arvesse määruse (EÜ) nr 2111/2005<FNREF FNIDREF="FN1"/> (mis käsitleb ühenduse nimekirja, millesse kantakse lennuettevõtjad, kelle suhtes kohaldatakse ühenduse piires tegevuskeeldu) ehk nn musta nimekirja määruse rakendamist ja komisjoni teadaandeid sisemeetmete kohta, millega tõhustada selle määruse rakendamist, ning võttes arvesse vajadust suurendada rahvusvahelist koostööd kolmandate riikide ja Rahvusvaheline Tsiviillennunduse Organisatsiooniga (ICAO), mis hõlmaks ka nende lennuettevõtjate ülemaailmset nimekirja, kelle suhtes kohaldatakse tegevuskeeldu (KOM(2009)0710), esitan alljärgnevad küsimused.</PARA><PARA>Missuguseid abinõusid on komisjonil kavas rakendada, et kolmandatesse riikidesse lendavatele ELi kodanikele oleks tagatud teave tegevuskeelu saanud ja nn musta nimekirja kantud lennuettevõtjate kohta, kes jätkavad lende nii oma maa piires kui ka maailma muudesse piirkondadesse? Missugust teavet on lennureisijatel võimalik saada nende lennukompaniide kohta, kelle tegevusluba on tühistatud? </PARA><PARA>Milliseid vahendeid on komisjonil kavas kasutada kolmandates riikides, et jälgida ICAO ohutusnormide täitmist, kaasa arvatud sõltumatute ja tõhusate reguleerivate asutuste loomine sel eesmärgil? Kas komisjon hakkab uurima vajadust kehtestada ühtlustatud ja standardiseeritud menetlused õhusõidukite kontrollimiseks seisuplatsil ning vajadust luua tõhus süsteem usaldusväärsete andmete vahetamiseks rahvusvahelises ulatuses?</PARA><PARA>Missuguseid meetmeid rakendab komisjon, tagamaks, et riikide tsiviillennundust reguleerivad asutused asuksid kõrvaldama CAO audititega tuvastatud lennundusohutuse puudujääke, parandaksid lennundusohutust ning tagaksid kõrgel tasemel järelevalve? </PARA><PARA>Kas komisjonil on võimalik esitada andmeid selle kohta, kui paljudes muudes riikides on vastu võetud samalaadseid „musti nimekirju“ sätestavaid õigusakte, nagu on Euroopa Liidus?</PARA><FN FNID="FN1">  ELT L 344, 27.12.2005, lk 15.</FN></CONTENT></QUEST>