<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0102">O-0102/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="39534">Cornelis Visser</PERSON>, <PERSON ID="28257">Ivo Belet</PERSON> ja <PERSON ID="4279">Ruth Hieronymi</PERSON> <COMMITTEE COMMID="822">Kultuuri- ja hariduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0102">Teema: Ringhäälinguteatise läbivaatamine - riigiabi avalik-õiguslikule ringhäälingule</OBJECT><CONTENT><PARA>Konkurentsivolinik Neelie KROESi sõnul tagatakse 2001. aasta ringhäälinguteatisega väärtuslikud suunised meediaettevõtetele, avalik-õiguslikele ringhäälinguorganisatsioonidele ja liikmesriikidele. Ta on siiski seisukohal, et seda oleks võimalik mitmel viisil kasulikult täiendada, et suurendada läbipaistvust ja õiguskindlust.</PARA><PARA>Strasbourgi ringhäälingu seminaril (Strasbourg, 17. juuli 2008) peetud kõnes määratles pr KROES ringhäälinguteatise läbivaatamise suunised:</PARA><PARA>– turule avalduva riigiabi mõju parem hindamine uue meedia valdkonnas,</PARA><PARA>– tõhusamate kontrollimehhanismide kasutuselevõtmine uue meedia keskkonnas,</PARA><PARA>– ringhäälinguorganisatsioonide avaliku missiooni parem määratlemine uue meedia turgudele sisenemisel.</PARA><PARA>Arvestades, et avalik ringhääling etendab olulist rolli kultuurilise ja keelelise mitmekesisuse osas, võimaldab meediakanalite paljusust, pakub üldsusele kvaliteetseid programme ning rahuldab üldiselt ühiskonna kultuurilisi, sotsiaalseid ja demokraatlikke vajadusi, rõhutame, et Euroopa Parlament tuleb kaasata praegusesse ringhäälinguteatise läbivaatamise protsessi.</PARA><PARA>1. Kuidas Euroopa Komisjon kavatseb konkreetselt Euroopa Parlamendi ringhäälinguteatise läbivaatamisse kaasata?</PARA><PARA>2. Kas eelhindamise nõue on kooskõlas komisjoni pädevustega ELi lepingu raames ning eelkõige Amsterdami protokolli ja ühenduse õigusega üldhuviteenuste osas? </PARA><PARA>3. Kas eelhindamine seab liikmesriikidele ja avalikele ringhäälingujaamadele tarbetu haldus- ja finantskoormuse?</PARA><PARA>4. Kas avalike ringhäälingujaamade volituste ja tegevuse ulatuse määratlemisel on üldsuse huvides võtta arvesse kommertsmeedia huvisid ja olemasolevaid turupakkumisi?</PARA><PARA>5. Millised on ringhäälinguteatise läbivaatamise järgmised sammud? Millal võib Euroopa Parlament oodata teatise esimest eelnõud?</PARA></CONTENT></QUEST>