<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0117">O-0117/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1946">Annemie Neyts-Uyttebroeck</PERSON>, <PERSON ID="39713">Renate Weber</PERSON>, <PERSON ID="4241">Johan Van Hecke</PERSON>, <PERSON ID="28477">Fiona Hall</PERSON> ja <PERSON ID="4541">Elizabeth Lynne</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0117">Teema: Euroopa Liidu relvaekspordi toimimisjuhend - tulemusliku vahendi leidmine ebaseadusliku relvaveo piiramiseks</OBJECT><CONTENT><PARA>Nõukogu võttis 8. juunil 1998. aastal vastu Euroopa Liidu relvaekspordi toimimisjuhendi. Kümme aastat hiljem ei ole Euroopa Ülemkogu endiselt selle kohta vastu võtnud ühist seisukohta.</PARA><PARA>Hiljuti avaldatud Stockholmi rahvusvahelise rahu-uuringute instituudi (SIPRI) uurimuses rahu ja julgeoleku kohta keskendutakse sellele, kuidas ELi lennuohutuse eeskirjad avaldavad mõju  nende lastilennuettevõtjate tegevusele, keda kahtlustatakse osalemises ebastabiilsust põhjustavates relvavedudes. Selles esitatakse uut statistikat, millest nähtub, et 80 lennuettevõtjat, keda on ÜRO või teistes relvaäri käsitlevates raportites nimetatud, on alates 2006. aastast olnud ELi lennuohutuse eeskirjadega keelatud või nende osas oli neid eeskirju kohaldatud. Raportist ilmneb samuti see, et ebaseadusliku relvaveoga seotud lennuettevõtjad rikuvad pidevalt rahvusvahelisi lennuohutuse eeskirju, mis näitab, kui oluline oleks teostada ELis lennuohutuse ranget järelevalvet. Nimetatud eeskirju on liiga vähe kasutatud, kuigi tegemist on paljutõotava vahendiga ebaseadusliku ja ebastabiilsust põhjustava relvaveo voogude pidurdamiseks.</PARA><PARA>1. Kas on ette näha relvaekspordi kohta esitatava ühise seisukoha lisamine üldasjade nõukogu päevakorda?</PARA><PARA>2. Kas oleks asjakohane seoses hiljutise SIPRI uurimusega selle kohta, kuidas ELi lennuohutuse eeskirjad avaldavad mõju nende lastilennuettevõtjate tegevusele, keda kahtlustatakse osalemises ebastabiilsust põhjustavates relvavedudes, kaaluda olemasolevate lennuohutuseeskirjade MUUTMIST või veelgi rangemaks muutmist ning vastavalt mereohutusstandardite tõstmist, et ohjata ebaseaduslike relvade transportimist ohtlike vedajate poolt?</PARA></CONTENT></QUEST>