<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0161">O-0161/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96711">Pascal Canfin</PERSON>, <PERSON ID="96730">Sven Giegold</PERSON>, <PERSON ID="96883">Eva Joly</PERSON>, <PERSON ID="96648">Philippe Lamberts</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ0161">Teema: Aruandlus riikide kaupa</OBJECT><CONTENT><PARA>Pidevalt kasvavad üleskutsed aruandluseks riikide kaupa. Selle taga on lihtne soov, et rahvusvahelised korporatsioonid teeksid kolme asja: 1) koostaksid nimekirja riikidest, kus nad tegutsevad; 2) koostaksid nimekirja oma tütarettevõtjatest kõigis riikides, kus nad tegutsevad; 3) avaldaksid täieliku kasumiaruande, mis sisaldab makstud maksude, täiendava piiratud rahavoo ja bilansiandmete analüüsi iga jurisdiktsiooni kohta, kus nad tegutsevad. </PARA><PARA>Tegemist on aru andmisega vahendite haldamisest, mis on teisiti öeldes aruandlusvorm, mida peaaegu üldse ei kasutata enam aruannetes, mida koostatakse vastavalt rahvusvahelistele finantsaruandlusstandarditele. Selline aruandlusvorm on väga oluline, kui maailma ressursse ehk loodus-, inim- ja rahalisi ressursse tahetakse kasutada parimal viisil. See on ka põhjus, miks tegemist on teabega, mida vajavad kõik finantsturud: turud vajavad tõhususe saavutamiseks uut, alternatiivset ja põhilist seisukohta selle suhtes, mis toimub rahvusvahelistes korporatsioonides, et need, kes nende tegevusest sõltuvad – töövõtjad, tarnijad, kliendid, kapitali tarnijad, pensionärid, valitsused, sidusrühmad või asjaga seotud naabrid –, saaksid teha õige otsuse vastusena eespool nimetatud korporatsioonide tegevusele. </PARA><PARA>Seetõttu on tähtis, et aruandlus riikide kaupa muutuks rahvusvaheliste finantsaruandlusstandardite osaks, mida edendab Rahvusvaheliste Raamatupidamisstandardite Nõukogu. Selle võiks lisada segmendiaruandlust käsitlevasse rahvusvahelisse finantsaruandlusstandardisse nr 8, mille Euroopa finantsaruandluse nõuanderühm (EFRAG) kavatseb järgmisel aastal läbi vaadata, või seda võiks järgida üksnes Euroopa Liidus, kui sellist avalikustamist nõutaks seitsmendas direktiivis konsolideeritud aastaaruannete kohta.</PARA><PARA>Kas komisjon nõustub eespool esitatud analüüsi ja visandatud meetmetega?</PARA><PARA>Milliseid meetmeid kavatseb komisjon võtta selleks, et arendada edasi aruandlust riikide kaupa ning millal võiks Euroopa Liidus asuvate rahvusvaheliste korporatsioonide aastaaruannete avalikustamine muutuda kohustuslikuks?</PARA></CONTENT></QUEST>