<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0063">O-0063/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4332">Philippe Morillon</PERSON> <COMMITTEE COMMID="821">Kalanduskomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0063">Teema: Diislikütuse hinnatõusust põhjustatud kalandussektori kriis</OBJECT><CONTENT><PARA>2004. aastast alates on naftahind neljakordistunud. Maikuu jooksul tõusid mootorikütuse hinnad järsult, tekitades kalandussektoris tõsise kriisi. Mõju on tunda kõigis valdkondades.</PARA><PARA>Sellises olukorras on paljud kalurid ja ettevõtted sunnitud tegevuse lõpetama, mis toob Euroopa Liidu jaoks kaasa väga tõsised majanduslikud ning sotsiaalsed tagajärjed.</PARA><PARA>Paljud kalurid on lootusetus olukorras, mis nõuab kiireloomuliste abinõude rakendamist ja tõhusate vahendite kasutamist, et hädaolukord lahendada.</PARA><PARA>Möödunud nädalal oli Prantsusmaa kalandussektor halvatud, laevad jäid sadamatesse. Kalurid nõudsid riigivõimult algatuste tegemist, et selle raske olukorraga toime tulla. Konflikt ja kalastustegevuse peatumine ulatub nüüd ka teistesse Euroopa Liidu valdkondadesse.</PARA><PARA>Võttes arvesse kehtivaid sätteid, eriti neid, mis puudutavad „vähese tähtsusega” toetusi, millel on ühenduse kalandussektori kaitse tagamisel selgelt ebapiisav tähtsus, on vajadus võtta lühiajalisi, keskmisi ja pikaajalisi meetmeid, et toetada seda Euroopa Liidu jaoks elutähtsat valdkonda.</PARA><PARA>Seda olukorda silmas pidades soovib kalanduskomisjon esitada nõukogule järgmise suuliselt vastatava küsimuse:</PARA><PARA>milliseid viivitamatuid abinõusid ja pikaajalisi meetmeid kavandab nõukogu kalandussektori toetamiseks, et tulla toime diislikütuse pideva hinnatõusuga?</PARA></CONTENT></QUEST>