<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000214">O-000214/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4262">Jo Leinen</PERSON><BRK/><COMMITTEE COMMID="2865">Keskkonna-, rahvatervise ja toiduohutuse komisjon</COMMITTEE>i nimel</TI-AUTHOR></TI><OBJECT OBJID="OBJ000214">Teema: Antimikroobsest resistentsusest tulenev oht rahvatervisele</OBJECT><CONTENT><PARA>Juunis 2011 külastas parlamendi keskkonna-, rahvatervise ja toiduohutuse komisjon Londonis asuvat Euroopa Ravimiametit. Nii amet kui ka delegatsioon väljendasid külaskäigu ajal muret järjest tugevneva resistentsuse üle antimikroobsete ainete, eelkõige antibiootikumide suhtes. Ameti ja Haiguste Ennetamise ja Tõrje Euroopa Keskuse ühises tehnilises aruandes järeldati juba 2009. aastal, et ELis sureb igal aastal vähemalt 25 000 patsienti nakkustesse, mis tulenevad resistentsusest paljude ravimite suhtes, ja et nendest bakteritest tulenevad nakkused lähevad ELile maksma täiendavate tervishoiukulude ja tootlikkuse vähenemisena vähemalt 1,5 miljardit eurot aastas<FNREF FNIDREF="FN1"/>. Komisjoni aruandes nõukogu 2001. aasta soovituste kohta<FNREF FNIDREF="FN2"/> ja Eurobaromeetri 2010. aasta uuringus tehti kindlaks mitmed puudused ja vajakajäämised antimikroobsete ainete aruka kasutamise edendamisel. Probleem on muutunud tõsisemaks seetõttu, et viimastel aastatel on luba antud ainult vähestele uutele antimikroobsetele ainetele, mille tõttu võib nakkuste ravi tulevikus raskem olla. Antimikroobne resistentsus muutub järjest tõsisemaks probleemiks nii inimestele kui ka loomadele. Resistentsus võib levida loomadelt inimestele toiduahela kaudu või otsekontakti teel. Antimikroobne resistentsus on nähtus, millel on selgelt piiriülesed mõjud.</PARA><PARA>Kas nõukogu võiks selgitada, kuidas ta kavatseb tulevaste ELi algatuste, sealhulgas seadusandlike ettepanekute abil antimikroobse resistentsuse probleemi lahendada, eelkõige seoses järgmiste teemadega:</PARA><PARA>1. inimestele ja loomadele lubatud antimikroobsete ainete arukas kasutamine,</PARA><PARA>2. uutesse antimikroobsetesse ainetesse investeerimise stiimulite vajadus,</PARA><PARA>3. mil määral suurendab antimikroobne resistentsus liikmesriikide avaliku sektori tervishoiukulusid?</PARA><FN FNID="FN1">  „Bakteriaalne väljakutse: aeg reageerida.” Haiguste Ennetamise ja Tõrje Euroopa Keskuse ja Euroopa Ravimiameti ühine tehniline aruanne, september 2009.</FN><FN FNID="FN2">  Komisjoni töödokument. Komisjoni teise aruande saatedokument nõukogule aruannete alusel, mille liikmesriigid on esitanud nõukogu soovituse (2002/77/EÜ) kohta, mis käsitleb antimikroobsete ainete arukat kasutamist inimmeditsiinis.</FN></CONTENT></QUEST>