<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0131">O-0131/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="4337">Alejandro Cercas</PERSON> <GRPOL GRPOLID="2949">S&amp;D</GRPOL> fraktsiooni nimel, <PERSON ID="28116">Marian Harkin</PERSON> <GRPOL GRPOLID="1119">ALDE</GRPOL> fraktsiooni nimel, <PERSON ID="4531">Jean Lambert</PERSON> <GRPOL GRPOLID="1107">Verts/ALE</GRPOL> fraktsiooni nimel, <PERSON ID="28248">Gabriele Zimmer</PERSON> ja <PERSON ID="4466">Ilda Figueiredo</PERSON> <GRPOL GRPOLID="2950">GUE/NGL</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0131">Teema: Ajakohastatud ILO konventsioonide ratifitseerimine ja rakendamine</OBJECT><CONTENT><PARA>Rahvusvaheline Tööorganisatsioon (ILO) on hiljuti läbinud oma konventsioonide hindamise ja ajakohastamise protsessi, kaasates sellesse kolm osapoolt – tööandjad, töötajad ja valitsused. Selle tulemusena koostati ajakohaste ILO konventsioonide loetelu. ILO 2008. aasta deklaratsioonis sotsiaalse õigluse kohta õiglase globaliseerumise eesmärgil ja 2009. aasta ülemaailmses töökohtade paktis, mis mõlemad võeti vastu kõigi ILO 183 liikmesriigi konsensuse alusel ja ELi täielikul toetusel, nõutakse uusi jõupingutusi konventsioonide ratifitseerimisel ja kohaldamisel.</PARA><PARA>Kõik ELi liikmesriigid peaksid ratifitseerima konventsioonid, mille ILO on tunnistanud ajakohaseks, ja neid kohaldama. On oluline, et EL aitaks otseselt ja aktiivselt kaasa kõnealustele jõupingutustele, et edendada usaldusväärset ja ühtset lähenemisviisi oma sise- ja välispoliitika vahel.</PARA><PARA>Komisjon on oma teatisesse uue sotsiaalmeetmete kava kohta (KOM(2008)0412) lisanud üksnes lühikese viite edasiste meetmete kohta, teatades, et „[k]omisjon kutsub ka kõiki liikmesriike olema teistele eeskujuks ning ratifitseerima ja rakendama ILO konventsioone, mille ILO on tunnistanud ajakohaseks.”  <BRK/></PARA><PARA>Võttes arvesse kõnealuse küsimuse   ülimat tähtsust, miks otsustas komisjon kasutada kõige vähem ambitsioonikat   meedet, nimelt teatist, liikmesriikidele esitatava soovituse asemel? <BRK/></PARA><PARA>Kas komisjon kaalub   niisuguse soovituse esitamist lähitulevikus?</PARA></CONTENT></QUEST>