<QUEST VERSION="2"><TI><TI-INTRO>Infotunni küsimus <QREF QID="H-2010-0616-R01">H-0616/2010/variant1</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 detsember osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="96832">Kinga Göncz</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0616">Teema: Ämmaemandate olukord</OBJECT><CONTENT><PARA>Ungari sünnitusabi andja ja ämmaemanda vastu algatatud kriminaalmenetlus tõstab esile kodusünnituse ja väljaspool haiglat toimuva sünnituse probleemse olukorra Euroopas, kuna see valdkond on õiguslikult reguleerimata. Hollandis kehtib ametlik kodusünnituse süsteem, muudes liikmesriikides ei ole see valdkond aga piisavalt reguleeritud. Haiglaväliste sünnituste kohta puuduvad ametlikud meditsiinilised protokollid ja ämmaemandate roll ei ole selgelt reguleeritud. Statistilisi andmeid väljaspool haiglat toimuvate sünnituste kohta leidub vähe, need ei ole usaldusväärsed ega võrreldavad, mis tähendab, et teemat käsitletakse endiselt ideoloogilisest ja mitte teaduslikust või professionaalsest seisukohast.</PARA><PARA>Kas komisjon kavatseb seda küsimust uurida ja esitada haiglaväliseid sünnitusi ning ämmaemandate tegevust käsitleva ettepaneku? Kas komisjon kavatseb analüüsida riiklikke õigussätteid, mis käsitlevad haiglaväliste sünnitustega tegelevaid ämmaemandaid? Kas komisjon kavatseb paluda pädevatel Euroopa asutustel (nt Euroopa Soolise Võrdõiguslikkuse Instituut ja/või Tervise- ja Tarbijaküsimuste Rakendusamet) teostada vajalikud uurimused? Milliseid samme on komisjon hiljuti selles valdkonnas teinud?</PARA></CONTENT></QUEST>