<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0065">O-0065/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1352">Enrique Barón Crespo</PERSON> <COMMITTEE COMMID="810">Rahvusvahelise kaubanduse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0065">Teema: Kolmandatest riikidest pärit teatud toodetele päritoluriigi märkimine (&quot;päritolu märkimine&quot;)</OBJECT><CONTENT><PARA>2005. a detsembris esitas Euroopa Komisjon ettepaneku võtta vastu nõukogu määrus, millega nõutakse kolmandatest riikidest pärit teatud toodetele päritoluriigi märkimist. Ettepaneku eesmärk on kehtestada kohustuslik päritoluriigi märkimise süsteem (nõue &quot;valmistatud...&quot;) mitmetele imporditud toodetele, sealhulgas tekstiilmaterjalidele, juveelitoodetele, rõivastele, jalanõudele, nahale, lampidele ja valgustusseadmetele, klaastarvikutele ja käekottidele. Ettepanek ei hõlma märgistust &quot;valmistatud ELis&quot;, kuna seda kohaldatakse ainult imporditud kaupadele. </PARA><PARA>Kuigi komisjon ja nõukogu olid teadlikud sellest, kuivõrd tähtsaks peab parlament päritoluriigi märkimist, ei edastanud komisjon määruse ettepanekut parlamendile teadmiseks. Euroopa Parlament on teadlik, et kõnealune ettepanek põhineb asutamislepingu artiklil 133 ning parlamendiga konsulteerimine ei ole seadusjärgselt ette nähtud. Siiski peaks Euroopa Parlamendile alati andma võimaluse väljendada õigeaegselt oma seisukohta ühenduse institutsioonide iga asjakohase algatuse kohta, vastavalt 26. mai 2005. a institutsioonidevahelisele raamkokkuleppele. <BRK/></PARA><PARA><LIST TYPE="UL"><ITEM>Kas komisjon põhjendaks oma   otsust mitte teavitada parlamenti päritoluriigi märkimist käsitlevast   määruse ettepanekust?  <BRK/></ITEM></LIST></PARA><PARA><LIST TYPE="UL"><ITEM>Kas komisjon on nõus, et kõnealune   otsus on vastuolus 26. mai 2005. a institutsioonidevahelise raamkokkuleppe   mõttega või isegi selle sätetega? <BRK/></ITEM></LIST></PARA><PARA><LIST TYPE="UL"><ITEM>Kas komisjon ja nõukogu teavitaksid   parlamenti viivitamatult kõnealuse ettepanekuga seotud mõju hindamise   tulemustest ja/või õiguslikust analüüsist, eelkõige seoses selle väidetavate   vastuoludega ühenduse õigusaktide ja WTO eeskirjade suhtes? <BRK/></ITEM></LIST></PARA><PARA><LIST TYPE="UL"><ITEM>Kuidas jälgib ja kontrollib   komisjon uue päritolu märkimise süsteemi rakendamist ja väldib kõrvalehoidmist?  <BRK/>   <BRK/></ITEM></LIST></PARA></CONTENT></QUEST>