<QUEST VERSION="2"><TI><TI-INTRO>Infotunni küsimus <QREF QID="H-2011-000259">H-000259/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 juuli osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000259">Teema: Pantvangi võetud tervishoiutöötajad ja patsiendid Kreekas</OBJECT><CONTENT><PARA>Kreekas on viimasel ajal riigihaiglate ja muude tervishoiuasutuste töötajate meeleavaldused üha ulatuslikumaks muutunud ning samal ajal muudab UE, PASOKi ja ND poliitika olukorda nii kõnealuste töötajate kui ka patsientide jaoks iga päevaga hullemaks. Töötajad Arta, Lefkada, Ioannina ja Larissa haiglates, Püha Olga nimelises haiglas Ateenas ja muudes riiklikes tervishoiuasutustes streigivad, nõudes öiste töötundide ja ületundide eest alates 2009. aastast saamata tasu kohest väljamaksmist. Nad on ka blokeerinud haigla kassad, takistades nii memorandumiga kehtestatud viieeurose „maksu” kogumist. Haiglaid (näiteks Ierapetra haigla) ja muid tervishoiuasutusi ühendades või sulgedes ergutab valitsus neid toimima „sõltumatute äriüksustena”, mis tagavad oma tulud ja sissetulekud eelkõige ravikindlustusmaksete suurendamise teel.</PARA><PARA>Milline on komisjoni seisukoht sellise poliitika suhtes, mis jätab tervishoiuvaldkonna töötajad palgata ja takistab patsientide võrdset juurdepääsu tervishoiuasutustele, kui patsiendid ei suuda maksta selle eest vastavat tasu?</PARA></CONTENT></QUEST>