<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0207">O-0207/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96748">Cornelis de Jong</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ0207">Teema: Sõnavabaduse rikkumine ja diskrimineerimine seksuaalse sättumuse alusel Leedus</OBJECT><CONTENT><PARA>12. novembril 2010 hääletas Leedu parlament haldusmenetluse seadustiku muudatusettepaneku läbivaatamise poolt, et luua uus õigusrikkumise liik, mille puhul karistatakse rahatrahviga<FNREF FNIDREF="FN1"/> homoseksuaalsete suhete avaliku propageerimise eest<FNREF FNIDREF="FN2"/>, ja püüda rakendada alaealisi avaliku teabe kahjuliku mõju eest kaitsvat seadust, mis võeti vastu 14. juulil 2009 ja mis keelustab – vaatamata asjaolule, et Leedu president lükkas selle kahel korral tagasi, seda kritiseeris Euroopa Parlament<FNREF FNIDREF="FN3"/> ja taunisid inimõigusi kaitsvad VVOd ning geide, lesbide, bi- ja transseksuaalide organisatsioonid – teabe levitamise, mis võiks kuidagi propageerida seksuaalsuhteid või teisi käsitusi, mis hõlmavad abielu või pere loomist mõnel muul viisil, kui see on sätestatud põhiseaduses või tsiviilkoodeksis. Muudatusettepanek piiraks tõsiselt sõnavabadust, näiteks võrdõiguslikkuse, geide, lesbide, bi- ja transseksuaalide õiguste avalikku toetamist või selleks korraldatud kampaaniates osalemist, samuti võitlemist diskrimineerimise vastu soo või seksuaalse sättumuse alusel. Ettepanek on mõeldud kohaldamiseks kasutamise suhtes avalikus ruumis, sh meedias, ning seda on võimalik rakendada ka geide, lesbide, bi- ja transseksuaalide paraadide korraldamise takistamiseks. Leedu parlament kavatseb muudatusettepaneku 16. detsembriks läbi vaadata. Esitatud on ka ettepanekud karistusseadustiku muutmiseks ning nendegi menetlemiseni võidakse peatselt jõuda. Samal ajal valitseb õiguskindlusetus seaduse suhtes, milles sisaldub seksuaalse sättumuse avalikuks tegemise või propageerimise keeld reklaamides ning mille kohta ametivõimud kinnitavad, et see säte on parandamist vajav viga. Komisjoni volinik märkis, et on tähelepanelikult jälginud alaealiste kaitset reguleeriva seaduse arengut Leedus ega kaota valvsust võimalike püüete suhtes kasutada seda seadust geide, lesbide, bi- ja transseksuaalide diskrimineerimiseks<FNREF FNIDREF="FN4"/>. Hiljuti saadetud kirjas kinnitas volinik, et komisjon mõistab hukka kõik homofoobia vormid, mis ei ole kooskõlas väärtustega, millele EL toetub, ning et tema osakond analüüsib seaduseelnõu teksti ja otsustab, kas edasised meetmed on asjakohased.</PARA><PARA>Kas komisjon on arvamusel, et muudatuse eelnõu, kui see heaks kiidetakse, ja reklaamiseadus on kooskõlas väärtustega, mis on sätestatud ELi lepingu artiklis 2, ning põhiõiguste harta ja Euroopa inimõiguste ja põhivabaduste kaitse konventsiooniga tagatud põhiõigustega, mis eelkõige puudutab sõna-, teabe- ja kogunemisvabadust, ning diskrimineerimise keeluga seksuaalse sättumuse alusel? Kuidas kavatseb komisjon väljendada oma kahtlusi Leedu ametivõimudele? Kas muudatusettepaneku vastuvõtmise korral kavatseb komisjon algatada rikkumismenetluse? Kas komisjon esitab Euroopa strateegia (tegevuskava) homofoobia ja seksuaalse sättumuse alusel toimuva diskrimineerimise vastu võitlemiseks ELis, et tagada põhiõiguste kaitse, austamine ja edendamine?</PARA><FN FNID="FN1">  2 000 kuni 10 000 litti (580–2 900 eurot)</FN><FN FNID="FN2">  Nr XIP-2595, uus artikkel 214 (30)</FN><FN FNID="FN3">  http://www.europarl.europa.eu/sides/getDoc.do?pubRef=-//EP//TEXT+TA+P7-TA-2009-0019+0+DOC+XML+V0//ET</FN><FN FNID="FN4">  Euroopa Komisjoni asepresidendi videosõnum, mis oli suunatud 7. mail 2010 toimunud konverentsil Baltic Pride osalejatele Vilniuses Leedus.</FN></CONTENT></QUEST>