<QUEST><TI><TI-INTRO>SUULINE KÜSIMUS <QREF QID="H-2009-0420">H-0420/09</QREF></TI-INTRO><TI-SESSION>Küsimuste tunniks osaistungjärgul - november 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="99419">Charalampos Angourakis</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0420">Teema: Repressiivsed meetmed seoses rahvusvahelise kliimamuutuste konverentsiga</OBJECT><CONTENT><PARA>Püüdes ennetada mis tahes protestiavaldusi rahvusvahelise kliimamuutuste konverentsi ajal, kavandavad Taani ametivõimud uusi, endisest repressiivsemaid meetmeid, mis kujutavad endast demokraatlike põhiõiguste räiget rikkumist. </PARA><PARA>Valitsuse antud soovitused hõlmavad osalejate kuni 12 tunniks tõkendina vahi alla võtmist, 40-päevast vangistust selle eest, kui „takistatakse politseinikke nende kohustuste täitmisel”, kuni 1000 euroni ulatuvat trahvi „distsiplineerimatu käitumise” või osalemise eest „kogunemistel, mis on politsei arvates kahtlase eesmärgiga” ning kuni 50 päevast vanglakaristust avaliku korra rikkumise ja materiaalse kahju tekitamise eest. Samuti on tehtud ettepanek varustada politseinikud täiendavate videokaamerate ja seirevahenditega selliste kohtade jälgimiseks, kus politsei arvates võivad tõenäoliselt puhkeda rahutused.  Arutluse all on olnud ka meetmed, mille abil välistataks välismaiste aktivistide pääs Kopenhaagenisse ja nende osalemine meeleavaldustel. </PARA><PARA>Kas nõukogu on nendest või muudest ettepanekutest teadlik?  Kas on võetud meetmeid politsei tegevuse ja avaliku korra tagamise koordineerimiseks ELi liikmesriikide ja mitteliikmesriikide vahel, ning millisel määral on ühenduse institutsioonid osalenud eelnimetatud meetmete kavandamises ja rakendamises?</PARA></CONTENT></QUEST>