<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0022">O-0022/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="2107">Jan Andersson</PERSON> <COMMITTEE COMMID="814">Tööhõive- ja sotsiaalkomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0022">Teema:  Võõrtöötajate lapsed</OBJECT><CONTENT><PARA>Viimase kahe aasta jooksul on mõnedes liikmesriikides tekitanud tõsist muret olukord, kus ELi võõrtöötajate lapsed on jäetud üksinda päritoluliikmesriiki sel ajal, kui nende vanemad lähevad tööle mõnda teise liikmesriiki. Kui võõrtöötajatest vanematega koos välismaale siirduvate laste elamistingimuste ja hariduse parandamiseks on välja töötatud poliitika, siis üksinda koju jäetud laste problemaatikale on pööratud vähe tähelepanu. Unicefi ja sihtasutuse Social Alternatives Rumeenias läbi viidud uuringu kohaselt oli 2008. aastal peaaegu 350 000 lapsel vähemalt üks vanematest ja 126 000 lapsel mõlemad vanemad välismaal tööl.</PARA><PARA>Üksi jäetud lastel on oht jääda ilma hoolitusest ja vanemate tähelepanust.</PARA><PARA>Lisaks sellele ähvardavad neid lapsi järgmised ohud: üldise hoolitsuse puudumine nii füüsilise kui ka vaimse tervise mõttes, vaimse tervise probleemid, nagu depressioon, mängimiseks ja arenguks vajaliku vaba aja puudumine, koolist ja kõige üldisemalt hariduselust ja õpingutest kõrvalejäämine, samuti alatoitumus ja laste kuritarvitamine.</PARA><PARA>Milliseid samme on liikmesriigid ja nõukogu astunud või kavatsevad astuda, et parandada kõnesolevate laste olukorda ja kindlustada nende normaalne areng?</PARA><PARA>Andmed nende laste kehva elujärje ning hoolitsuse, hariduse ja ka armastuse puudumise kohta on väga murettekitavad. Kas nõukogu on teadlik sellest, kuidas lapsed ja nende vanemad sellise olukorraga toime tulevad?</PARA><PARA>Milliseid samme on kõnesolevate laste normaalse hariduse ja sotsiaalse arengu tagamiseks astutud või kavatsetakse astuda Euroopa tasandil nendes riikides, kus töötavad vanemad, kes on jätnud oma lapsed lähteriiki?</PARA><PARA>Teatavasti puudutab see probleem mitmeid liikmesriike. Kas nõukogus on toimunud arvamuste vahetusi või arutelusid liikmesriikides kasutatavate parimate tavade üle olukorra parandamiseks?</PARA><PARA>Kas liikmesriigid on loonud koostöömehhanismid, mille abil ära hoida lahus ja üksteisest kaugel elamise kahjulikku mõju perekonnale ja eriti lastele?</PARA></CONTENT></QUEST>