<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000018">O-000018/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="37676">Søren Bo Søndergaard</PERSON>, <PERSON ID="96748">Cornelis de Jong</PERSON>, <PERSON ID="23706">Miloslav Ransdorf</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000018">Teema: Võimalike huvide konfliktide ärahoidmine, kui ELi ametnikud asuvad tööle väljaspool ELi institutsioone</OBJECT><CONTENT><PARA>Lobitöö läbipaistvuse ja eetilise regulatsiooni liit (ALTER-EU) avaldas 2011. aasta novembris uuringu huvide konfliktide kohta, mis võivad tekkida, kui ELi ametnikud asuvad tööle väljaspool ELi institutsioone.</PARA><PARA>Uuringus tõi ALTER-EU välja terve hulga näiteid selle kohta, kuidas ELi ametnikud on asunud tegema lobitööd, mis võib kaasa tuua huvide konflikti ohu. Uuringu kohaselt ei tehtud ühelegi neist ELi ametnikest takistust sellise ametikoha vastuvõtmisel pärast teatava ajavahemiku ehk ooteaja möödumist.</PARA><PARA>Uuringu andmetel on enam kui 50 protsendil Brüsseli neljas suurimas lobitööga tegelevas konsultatsioonifirmas töötavatest kõrgematest ametnikest ja/või lobitöötajatest varasem kogemus ELi institutsioonidest.</PARA><PARA>Kas komisjon on ülalnimetatud uuringus toodud näiteid arvestades nõus sellega, et kõnealust valdkonda tuleks rohkem reguleerida, näiteks kehtestades ooteaja, mille jooksul endised ELi ametnikud ei või asuda ametikohale, mis hõlmab nende endise institutsiooniga seotud lobitööd?</PARA><PARA>Pidades eelkõige silmas volinik Šefčoviči kommentaare tema ametissenimetamist käsitleval kuulamisel AFCO komisjonis 2010. aastal, milliseid samme on komisjon teinud võimalike huvide konfliktide vältimiseks, kui ELi ametnikud võtavad vastu ametikohti väljaspool ELi institutsioone?</PARA><PARA>Kuidas tagab komisjon, et ELi institutsioonides saadud konfidentsiaalset teavet ja kogemusi ei kasutataks isikliku kasu eesmärgil?</PARA><PARA>Ühendkuningriigi valitsus hoiab oma veebisaidil ajakohast loetelu nn pöördukse juhtumitest. Kas komisjon kavatseb seda eeskuju järgida ja avaldada loetelu vähemalt tippametnikke puudutavatest juhtumitest?</PARA></CONTENT></QUEST>