<QUEST VERSION="2"><TI><TI-INTRO>Infotunni küsimus <QREF QID="H-2010-0449">H-0449/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 september II osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0449">Teema: Suurenenud suremus vähktõppe Inofyta piirkonnas</OBJECT><CONTENT><PARA>Ateena ülikooli epidemioloogiline uuring, mille kohaselt suremus vähktõppe on Inofyta piirkonnas aastatel 1999–2009 võrreldes muu Viotia prefektuuriga suurenenud 14%, kinnitab varasemaid uuringuid ja selle piirkonna kodanike kaebusi. Vähktõve juhtumite kasvu (25% kõigist surmajuhtumitest piirkonnas) põhjuseks on asjaolu, et juba tükk aega tagasi tehti Inofyta joogivees kindlaks kuuevalentse kroomi sisaldus, mis on põhjustanud maksa, neerude, naistel kuseteede ning kopsude surmavat vähktõbe. Kreeka võimud ei ole kodanike ja töötajate jätkuvalt ulatuslikele teavituskampaaniatele vaatamata võtnud mingeid meetmeid, sundimaks sealseid tööstusettevõtteid lõppu tegema piirkonna veekogude ja Asopose jõesängi saastamisele, et leevendada tekkinud keskkonnakahju ja parandada piirkonna veekogude olukorda.</PARA><PARA>Kas komisjonil on kavas määrata kindlaks karmimad ülemmäärad kuuevalentse kroomi lubatud sisaldusele joogivees? Kas komisjon jääb arvamuse juurde, et kuuevalentne kroom joogivees on sama ohtlik kui kolmevalentne kroom, kuigi teaduslikult on tõestatud, et kuuevalentsed kroomiühendid kuuluvad kõige ohtlikumate hulka, sest nad on kolmekordselt tervist kahjustavad, kuna põhjustavad mutatsioone, vähktõbe ja anomaaliaid?</PARA></CONTENT></QUEST>