<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000116">O-000116/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96670">Louis Michel</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000116">Teema: Poliitiline olukord Madagaskaril</OBJECT><CONTENT><PARA>Viimastel kuudel on nii Euroopa Parlament kui ka AKV–ELi parlamentaarne ühisassamblee võtnud vastu resolutsioone, millega mitte üksnes mõistetakse selgelt hukka Madagaskari praeguse valitsuse julgeolekujõudude arvukad seaduserikkumised ja vägivald oma rahva suhtes, vaid ka juhitakse rahvusvahelise üldsuse tähelepanu sellele, et vaja on viivitamatult taastada Madagaskari institutsioonide normaalne toimimine.</PARA><PARA>Aafrika Liit kinnitas 31. jaanuaril 2011 toimunud tippkohtumisel individuaalsed ja selektiivsed sanktsioonid, mida 17. märtsil 2010 toimunud tippkohtumisel otsustati kohaldada Andry Rajoelina ja rohkem kui saja isiku suhtes, kes toetavad üleminekuvalitsust, mida ei tunnusta ei Euroopa Liit ega ka ükski Madagaskari rahvusvahelise kontaktrühma liikmesriik.</PARA><PARA>Kuigi praegu jätkuvad rahvusvahelise vahendusprotsessi osana president Joaquim Chissano juhitavad läbirääkimised, mis algatati Lõuna-Aafrika Arenguühenduse kolmiku 31. märtsi 2011. aasta otsusega, on üleminekuvalitsus võtnud siiski hulgaliselt meetmeid, et takistada sellise laiaulatusliku ja tõelisel konsensusel põhineva lahenduse leidmist, mille eesmärk on tagada neutraalne üleminekurežiim, mis ainsana tohiks korraldada demokraatlikele normidele vastavaid valimisi. Sama 31. märtsi otsusega nägi Lõuna-Aafrika Arenguühendus ette ka erakorralise tippkohtumise korraldamise, et käsitleda konkreetselt Madagaskari olukorda. Selleks et nimetatud tippkohtumine – kuhu Euroopa Liit kutsutakse tõenäoliselt vaatlejana – annaks konkreetseid tulemusi, peab Euroopa Liit väljendama selget toetust läbirääkimiste jätkamisele, mille eesmärk on leida kriisile rahuldav lahendus, s.t luua neutraalne, konsensusel põhinev ja kaasav üleminekurežiim.</PARA><PARA>Kas komisjon ei peaks eelpool toodut arvesse võttes ja asjaomast tippkohtumist silmas pidades võtma Madagaskari <I>de facto</I> ametivõimude suhtes selgemat seisukohta, et tagada põhiseadusliku korra taastamine? Kas Madagaskari rahval ei ole õigust oodata Euroopalt selget sõnumit, mis taastaks rahva lootuse?</PARA></CONTENT></QUEST>