<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000048">O-000048/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96891">Paolo De Castro</PERSON><BRK/><COMMITTEE COMMID="2870">Põllumajanduse ja maaelu arengu komisjon</COMMITTEE>i nimel</TI-AUTHOR></TI><OBJECT OBJID="OBJ000048">Teema: Antibiootikumiresistentsus</OBJECT><CONTENT><PARA>Euroopas kirjutatakse umbes 50% antibiootikumidest välja loomadele, mis on sõna otseses mõttes mitut valdkonda puudutav küsimus ning nõuab hästi kooskõlastatud lähenemist. Kuna antibiootikumiresistentsus on nii inimestel kui ka loomadel ühesugune ning kaasaegne loomakasvatus ilma ravis antibiootikumide kasutamise võimaluseta on mõeldamatu, siis seisab Euroopa põllumajandussektori ees tohutult suur probleem.</PARA><PARA>Euroopa Parlament tõi oma 5. mai 2010. aasta resolutsioonis aastateks 2006–2010 koostatud loomade kaitset ja heaolu käsitleva ühenduse tegevuskava hindamise kohta (<ANCHOR ID="1" FAMILY="TA" TYPE="P7-TA" YEAR="2010" NUMBER="0130">P7_TA(2010)0130</ANCHOR>) esile seose loomade heaolu, loomade ja inimeste tervise vahel ning nõudis tungivalt komisjonilt ja liikmesriikidelt vastutustundlikku tegelemist loomade antibiootikumiresistentsuse üha kasvava probleemiga.</PARA><PARA>Euroopa Parlament palus komisjonil eelkõige koguda ja analüüsida andmeid veterinaartoodete, sealhulgas antibiootikumide kohta, et tagada nende toodete tõhus kasutamine</PARA><PARA>Resolutsioonist lähtuvalt palume komisjonil vastata järgmistele küsimustele.</PARA><PARA>1.  Milliseid samme on astutud ja/või milliseid meetmeid on kavandatud võtta nimetatud andmete kogumiseks ja analüüsimiseks?</PARA><PARA>2.  Kuidas kavatseb komisjon korraldada liidusisest tööd sellises tähtsas küsimuses, pidades eeskätt silmas koostööd põllumajanduse ja maaelu arengu peadirektoraadi, tervise- ja tarbijaküsimuste peadirektoraadi ning asjaomaste ELi asutuste vahel?</PARA><PARA>3.  Kuidas tegeldakse loomade antibiootikumiresistentsuse probleemiga edasistes ELi algatustes, strateegiates ja/või õigusaktide ettepanekutes?</PARA></CONTENT></QUEST>