<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0125">O-0125/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="4519">Claude Moraes</PERSON> ja <PERSON ID="96952">Sylvie Guillaume</PERSON> <GRPOL GRPOLID="2949">S&amp;D</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0125">Teema: Ühislennud ebaseaduslike rändajate tagasisaatmiseks</OBJECT><CONTENT><PARA>Viimaste nädalate jooksul on mitmed liikmesriigid korraldanud afgaanide sunni- ja rühmaviisilisi tagasisaatmisi Afganistani, kuigi  tõendatud andmetel ei ole seal osa piirkondades tagatud nende füüsiline ohutus. Kas saab Afganistani käsitleda turvalise kolmanda riigina, võttes arvesse, et afgaanid moodustavad maailma suurima pagulaste kogukonna (rohkem  kui 2,7 miljonit pagulast ja 500 000 ümberasustatud isikut) ja riigis valitsevat üldist ebastabiilset olukorda?  </PARA><PARA>Kas komisjon saab tagada, et enne iga isiku tagasisaatmist viiakse läbi põhjalik kontroll, mis võimaldab olla kindel, et see isik ei ole esitanud rahvusvahelise kaitse taotlust, ja et juhul, kui selline taotluse esitati, järgiti kõiki taotluse läbivaatamismenetluse ettekirjutusi ja on tagatud nende isikute turvalisus riikides, kuhu nad tagasi saadetakse? Kas komisjonil oli võimalik hiljem kontrollida, et nende turvalisus oli tõepoolest tagatud?</PARA><PARA>Kas komisjon on arvamusel, et afgaani kodanikel on võimalik saada lisaks kaitset vastavalt 29. aprilli 2004. aasta miinimumnõuete direktiivi 2004/83/EÜ<FNREF FNIDREF="FN1"/> artiklile 15 c (tõsine ja individuaalne oht tsiviilisiku elule või isikupuutumatusele juhusliku vägivalla tõttu rahvusvahelise või riigisisese relvastatud kokkupõrke puhul)?</PARA><PARA>Kas saab lugeda piisavaks argumenti, et kui ebaseaduslikult ELi territooriumil viibiv isik ei ole rahvusvahelist kaitset taotlenud, on tema tagasisaatmine ainuüksi seetõttu õiguspärane, kuigi on selge, et pärast Dublini II määruse vastuvõtmist ei julge paljud varjupaigataotlejad ELi sisenemisel liikmesriigis varjupaigataotlust esitada, eriti Kreekas ja Maltas, kuna nende varjupaiga saamise võimalused on väga väikesed? </PARA><PARA>Kas liikmesriigid peaksid kinnitama nõukogu 29./30. oktoobri 2009. aasta otsuse, mille kohaselt võiks nõukogu kontrollida Frontexi kaudu rahastatud regulaarsete, ühiste tšarterlendude korraldamise võimalust tagasisaatmisel? Kas liikmesriigid püüavad samal ajal leppida kokku turvaliste kolmandate riikide Euroopa nimekirjas ja võtma kõrgeimal tasemel meetmeid pagulasstaatuse kontrollimise, andmise ja kasutamise kriteeriumide ühtlustamiseks? </PARA><PARA>Miks kaalutakse üldse rahastamist Frontexi raames, kui ajavahemikuks 2008–2013 eraldati pagulaste fondile tagasisaatmiseks ühtekokku 676 miljonit eurot, mis on nähtud eelkõige ette mitme liikmesriigi korraldatud ühiste tagasisaatmiste toetamiseks?</PARA><FN FNID="FN1">  ELT L 304, 30.9.2004, lk 12.</FN></CONTENT></QUEST>