<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000302">O-000302/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28511">Bairbre de Brún</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000302">Teema: Läbipaistvus ja õiglus toiduainete tarneahelas</OBJECT><CONTENT><PARA>Põllumajandussektoris on jätkuvalt kriisiolukord, mistõttu põllumajandustootjad ja -ettevõtjad seisavad silmitsi tootmiskulude üle jõu käiva suurenemisega, mis aga ei kajastu hindades, mida põllumajandustootjad oma toodete eest saavad.</PARA><PARA>Kui tootjatele ei tagata nende toodete eest õiglasi hindu, lahkuvad paljud neist põllumajandussektorist. Põllumajandustootjate õiglane ja inimväärne palk peab olema ELi esmane eesmärk, vastasel juhul riskeerime me paljudest väikestest põllumajandusettevõtetest ilmajäämisega.</PARA><PARA>Põllumajandustootjatel ja nende organisatsioonidel on vaja oluliselt tugevdada oma läbirääkimispositsioone ning toiduainete tarneahelas on meil vaja õiglust ja läbipaistvust, et hoida ära suurärimeeste kuritarvitusi.</PARA><PARA>Parlament on esitanud selge seisukoha selles küsimuses mitmes raportis, näiteks Jose Bové raport ,,Toiduainete tarneahela parem toimimine Euroopas”. Ent olukord muutub endiselt järjest halvemaks. Tarbijate poolt makstav hind ei kajastu hinnas, mida makstakse põllumajandustootjale.</PARA><PARA>Kuidas kavatseb komisjon käsitleda seda probleemi, mis on äärmiselt oluline nii Euroopa Parlamendi kui ka põllumajandusliku toidutööstuse jaoks?</PARA><PARA>Kuidas kavatseb komisjon takistada suurärimeeste kuritarvitusi toiduainete tarneahelas? Mida kavatseb komisjon teha selleks, et tagada õiglus toiduainete tootjate, jaemüüjate ja tarnijate vahelistes suhetes?</PARA><PARA>Milliseid edusamme on tehtud pärast seda, kui Euroopa Parlament esitas nõude läbipaistvuse tagamiseks selles valdkonnas ja komisjonile anti nõu soovitada riiklikel õigusvahemeestel jälgida olukorra arengut antud valdkonnas?</PARA></CONTENT></QUEST>