<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000260">O-000260/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="23868">Monika Flašíková Beňová</PERSON>, <PERSON ID="2295">Hannes Swoboda</PERSON>, <PERSON ID="4519">Claude Moraes</PERSON>, <PERSON ID="96812">Juan Fernando López Aguilar</PERSON>, <PERSON ID="96832">Kinga Göncz</PERSON>, <PERSON ID="28171">Emine Bozkurt</PERSON>, <PERSON ID="96859">Ioan Enciu</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000260">Teema: Romade olukord liikmesriikides</OBJECT><CONTENT><PARA>Romade integreerimise riiklike strateegiate ELi raamistik, mille komisjon 2011. aasta aprillis esitas, kehtestab ühtsed põhimõtted ja eesmärgid riiklikul ja Euroopa tasandil. Raamistik palub liikmesriikidel viia romasid käsitlevad riiklikud strateegiad kooskõlla raamistiku eesmärkidega. Liikmesriigid peavad oma strateegiad ajakohastama ning esitama need komisjonile 2011. aasta detsembri lõpuks. Strateegiate üldine eesmärk on teha aastaks 2020 lõpp romade tõrjutuse probleemile. Mõnes liikmesriigis ei puudu mitte ainult romade kaasamise meetmed, vaid selle asemel võtavad riiklikud, piirkondlikud ja kohalikud ametiasutused diskrimineerivaid ja ebademokraatlikke meetmeid. Mõnes liikmesriigis esineb rohkesti rassistlikke, diskrimineerivaid ja mõnikord vägivaldseid rünnakuid romade vastu, kuid ametiasutused ei reageeri neile mõjusalt.</PARA><PARA>Milliseid meetmeid võtab komisjon seoses romade põhiõiguste, eriti liikumis- ja elukohavabaduse õiguse rikkumise juhtumitega liikmesriikides? Kuidas aitab komisjon liikmesriikidel riiklikke strateegiaid välja arendada ning milline on seni olnud liikmesriikide reaktsioon? Kuidas jälgib komisjon Euroopas toimuvaid romade vastaseid intsidente? Milliseid meetmeid komisjon võtab, et aidata riiklikel ametiasutustel selliste rünnakute vastu võidelda ja neid ära hoida? Kuidas kavatseb komisjon tõsta romade esindajate teadlikkust ning kaasata neid nimetatud strateegiate arendamisse ja rakendamisse?</PARA></CONTENT></QUEST>