<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0091">O-0091/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96883">Eva Joly</PERSON> <COMMITTEE COMMID="2857">Arengukomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0091">Teema: Kliimamuutus ja arengumaad seoses Kopenhaagenis toimuva ÜRO kliimamuutuste konverentsiga</OBJECT><CONTENT><PARA>Arengu seisukohast tuleb 2012. aasta järgset perioodi käsitlev kliimamuutuste kokkulepe viia vastavusse käivate arenguprotsessidega rahvusvahelisel (nt aastatuhande arengueesmärgid) ja riikide tasandil. Milliseid konkreetseid meetmeid kavatseb komisjon võtta, et omavahel selgelt siduda vaesust vähendavad programmid ning kliimamuutust käsitlev poliitika ja strateegiad arengumaades?</PARA><PARA>Enamik kliimamuutuse vähestest vahenditest on pärit ametliku arenguabi (ODA) eelarvest, mis on põhjustanud rahaliste vahendite vähendamise arenguabis, ohustades nii aastatuhande arengueesmärkide saavutamist. Millised uued mehhanismid võtaks komisjon vastu, et koguda täiendavaid vahendeid kliimamuutusega võitlemiseks arengumaades ning tagada Euroopa Arengufondi kasutamise ainult arenguabi eesmärgil? Kas komisjon suudab tagada, et esitab konkreetse, piisava ja ennustatava pakkumise arengumaades kliimamuutuse leevendamise ja sellega kohanemise finantseerimiseks, selle asemel et viivitada pakkumisega Kopenhaageni konverentsini? Kui suurt protsendimäära ELi heitkogustega kauplemise süsteemi enampakkumiste eeldatavatest tuludest on komisjon valmis eraldama kliimamuutusega kohanemisele arengumaades? Millised on parimad mehhanismid kõnealuste vahendite eraldamiseks viisil, mis toetaks abisaajate maade omanikutunnet?</PARA><PARA>Kohanemisvahendeid eraldatakse Euroopa tasandil väga killustatult, mis tekitab märkimisväärseid raskusi rahastamise rakendajatele. Kuidas kavatseb komisjon edendada paljude Euroopa tasandil eksisteerivate rahastamisvahendite koordineerimist? Milliseid meetmeid nähakse ette ülemaailmse kliimamuutuste liidu muutmiseks kohanemise rahastamise arvelduskojaks arengumaades, et vältida uute ELi kahepoolsete algatuste loomist? Arvestades Kopenhaageni konverentsi mitmepoolset tausta, kas komisjon on valmis toetama finantstehingutele rahvusvahelise maksu kehtestamist, mis põhineks nn Tobini maksumudelil ja aitaks rahastada kõnealust kohanemist?</PARA></CONTENT></QUEST>