<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0032">O-0032/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1985">Pervenche Berès</PERSON> <COMMITTEE COMMID="813">Majandus- ja rahanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0032">Teema: G-20 aprilli tippkohtumine</OBJECT><CONTENT><PARA>2008. aasta novembris Washingtonis toimunud tippkohtumise tulemusel koostati tegevuskava finants- ja majanduskriisiga toimetulekuks. Vahepeal on finantsturgudel ja finantsinstitutsioonidel olnud tõsiseid probleeme ja finantsraskusi. Maailma majanduse olukord halveneb pidevalt, kuna majandussurutis levib ka teistesse riikidesse.</PARA><PARA>Sellega seoses on oluline Washingtoni tegevuskava järgimine. Aprillis toimuva G-20 tippkohtumise eesmärk ei peaks seetõttu olema mitte ainult tegevuskava lühiajaliste meetmete võtmine, vaid tuleks saavutada rahvusvaheline kokkulepe keskpikas ja pikas perspektiivis võetavate meetmete kohta, kehtestades täpse ajakava otsuste tegemise ja rakendamise kohta.</PARA><PARA>Käsitleda tuleks eelkõige järgmisi küsimusi:</PARA><PARA>– lühi- ja pikaajalised meetmed globaalse majanduse disproportsiooni vähendamiseks;</PARA><PARA>– IMFi ja Maailmapanga juhtimise läbivaatamine;</PARA><PARA>– IMFi rolli tõhustamine, tagades mitmepoolse järelevalve ja IMFi vahendite suurendamise;</PARA><PARA>– kogu maailmas finantsregulatsiooni kohaldamisala läbivaatamine, pöörates erilist tähelepanu praegu vähe reguleeritud institutsioonidele, instrumentidele ja turgudele, et tagada kõikide süsteemselt oluliste institutsioonide asjakohane reguleerimine;</PARA><PARA>– rahvusvaheliste raamatupidamisstandardite nõukogu juhtimise ja raamatupidamisstandardite läbivaatamine;</PARA><PARA>– töötasu ja ergutusvahendite mudelid;</PARA><PARA>– võitlus üha suurenevate protektsionistlike suundumustega.</PARA><PARA>Nende ja teiste küsimustega tuleb tegeleda, et taastada olukord finantsturgudel ja vältida täiendavat negatiivset edasikanduvat mõju ning nõrga majandusolukorra kahjustamist.</PARA><PARA>Kas komisjon jagab neid seisukohti? Millise sõnumiga läheb EL aprillis toimuvale G-20 tippkohtumisele ja eelkõige ülalnimetatud küsimustes? Milline saab olema ELi panus tippkohtumise päevakorda? Kuidas tagab komisjon, et G-20 käsitleks edukalt ülalnimetatud probleeme? Kuidas korraldab EL oma esindatuse ja osalemise nendel aruteludel ja tagab Euroopa Parlamendi vaadetega arvestamise?</PARA></CONTENT></QUEST>