<QUEST VERSION="2"><TI><TI-INTRO>Infotunni küsimus <QREF QID="H-2010-0608">H-0608/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 detsember osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="96792">Bogdan Kazimierz Marcinkiewicz</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0608">Teema: Energiamahukate tööstusharude võrdlusalused</OBJECT><CONTENT><PARA>Euroopa 2020. aasta strateegia raames avaldas komisjon oktoobris teatise uue tööstuspoliitika kohta, mis suurendab konkurentsivõimet. Stabiilne tööstusliku tootmise baas on Euroopa majanduskasvu mudeli jaoks eluliselt tähtis. Oma teatises rõhutas komisjon, et energiamahukatele tööstusharudele tuleb tagada tingimused, mis võimaldavad Euroopas konkurentsivõimeliselt toota.</PARA><PARA>Kas komisjon on eespool osutatut arvesse võttes teadlik, et eelseisev otsus saastekvootidega kauplemise süsteemi võrdlusaluste kohta ohustab tõsiselt energiamahukate tööstusharude konkurentsivõimet nendes liikmesriikides, kes sõltuvad konkreetsest energiaallikatest?</PARA><PARA>Kas komisjon peab põhjendatuks seda, et nende liikmesriikide tootjad peavad nõuetele vastamiseks tegema väga suuri kulutusi ainult seetõttu, et nad on geograafiliselt või ajaloolistel põhjustel sõltuvad konkreetsetest energiaallikatest?</PARA><PARA>Kas komisjon ei leia, et Euroopa Liidu töötleva tööstuse töökohtade ja edasiste investeeringute tagamise nimel peaks neil liikmesriikidel olema võimalus maailmamajanduses konkureerida?</PARA></CONTENT></QUEST>