<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0007">O-0007/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4313">Martine Roure</PERSON>, <PERSON ID="25718">Saïd El Khadraoui</PERSON>, <PERSON ID="28169">Edith Mastenbroek</PERSON> ja <PERSON ID="1866">Willi Piecyk</PERSON> <GRPOL GRPOLID="1103">PSE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0007">Teema: ELi piirangud vedelikele, mida reisijad tohivad lennukisse viia</OBJECT><CONTENT><PARA>Komisjon on vastu võtnud määruse (EÜ) nr 1448/2006<FNREF FNIDREF="FN1"/> lennundusjulgestuse kohta, mis sisaldab salajast lisa piirangute kohta vedelike suhtes, mida reisijatel lubatakse käsipagasis lennukisse viia.</PARA><PARA>Kas komisjon võiks selgitada ja tuua näiteid järgmiste küsimuste kohta: <BRK/></PARA><PARA>Kuidas võimaldab salajane lisa   kohaldada õigusaktide avalikustamise demokraatlikku põhimõtet? Milliseid   sanktsioone rakendatakse kõnealuste eeskirjade täitmisest keeldumise   või nende rikkumise korral? Kuidas kavatsetakse vältida omavoli salajase   eeskirja ja selle erandite praktilisel rakendamisel? <BRK/></PARA><PARA>Kas selle teksti puhul   kohaldatakse reisijate õigust teabele ja õigust kaebuste esitamisele?   Kuidas saab reisija sündmuskohal või hiljem uute käsipagasi eeskirjade   alusel tehtud otsuseid või sanktsioone vaidlustada ja õiguskaitsevahendeid   otsida? <BRK/></PARA><PARA>Mis õigustab neid meetmeid?   Kas komisjon hindab neid piiranguid soovivate Ühendkuningriigi eriteenistuste   poolt esitatud teavet ja tõendeid? Kas enne otsuse tegemist anti ka   eksperthinnang? Kas meetmed põhinevad nõuetekohasel riskihindamisel   ja kas need toovad kaasa turvariskide vajaliku vähenemise? Kas neid   hinnatakse pärast rakendamist? <BRK/></PARA><PARA>Kas neid meetmeid hinnati   ka põhiõigustele avaldatava mõju osas? Kas neid meetmeid peeti kodanikuõiguste   ning isikute ja kaupade vaba liikumise põhimõttega kooskõlas olevaks?   Millistel alustel tuleks neid meetmeid käsitada proportsionaalsete ning   demokraatlikus ühiskonnas vajalikena, tagades kooskõla Euroopa inimõiguste   konventsiooniga? Kas nende meetmete puhul on tehtud mõjuhindamine tarbijakaitse   küsimustes ning kas on hinnatud praktilist mõju lennujaama toimimisele   ning reisijatevoole? Kas teostati eelhindamine täiendavate kulude osas,   mida kannavad tarbijad ja lennujaam pärast uute eeskirjade rakendamist? <BRK/></PARA><PARA>Lennuohutuse rakenduseeskirjad   töötas välja määrusega (EÜ) nr 2320/2002<FNREF FNIDREF="FN2"/> loodud lennuohutuse   regulatiivkomitee. Seda komiteed nõustab väljast ainult lennuohutuse   huvirühmade konsultatiivkogu (SAGAS), mis on lennutööstuse huvirühmade   mitteametlik organ. Kas komisjon nõustub, et see organ tuleb muuta ametlikuks,   nagu nõudis Euroopa Parlament määruse (EÜ) nr 2320/2002 käimasoleva läbivaatamise   esimesel lugemisel? Kas komisjon nõustub mõttega, et komitee peaks süstemaatiliselt   võtma arvesse asjakohast eksperthinnangut tsiviilõiguste ja tarbijakaitse   valdkonnas?</PARA><FN FNID="FN1">  ELT L 271, 30.9.2006, lk 31.</FN><FN FNID="FN2">  EÜT L 355, 30.12.2002, lk 1.</FN></CONTENT></QUEST>