<QUEST><TI><TI-INTRO>SUULINE KÜSIMUS ARUTELUGA <QREF QID="O-2004-0040">O-0040/04</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4453">Luisa Morgantini</PERSON> <COMMITTEE COMMID="809">Arengukomisjon</COMMITTEE>i nimel, <PERSON ID="1352">Enrique Barón Crespo</PERSON> <COMMITTEE COMMID="810">Rahvusvahelise kaubanduse komisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0040">Teema: Euroopa Komisjoni teatis: &quot;Arengumaad, rahvusvaheline kaubandus ja säästev areng: ühenduse üldise soodustuste süsteemi (GSP) toimimine kümneaastasel perioodil 2006-2015&quot;</OBJECT><CONTENT><PARA>Euroopa Komisjoni teatises (<ANCHOR ID="1" FAMILY="COM" YEAR="2004" NUMBER="0461">KOM(2004)0461</ANCHOR>/lõplik) tuuakse kümneks aastaks välja üldise soodustuste süsteemi suunised, mis on üks põhivahend, et abistada arengumaid vaesuse vähendamisel, aidates neil saada tulu rahvusvahelisest kaubandusest. Nende üldsuuniste põhjal võetakse järgnevalt vastu rida kolmeaastase kehtivusajaga määruseid. </PARA><PARA>Teatises väljendatud eesmärgid vastavad põhimõtteliselt nõuetele, mille olid varem esitanud partnerriigid, valitsusvälised osalejad ja ELi institutsioonid, kaasa arvatud Euroopa Parlament. Enne, kui Euroopa Parlament saab teostada paremini põhjendatud ja lõpliku hindamise, on siiski vaja rohkem selgust rakendamise täpsete üksikasjade ja mehhanismide osas. </PARA><PARA>Milline on nõukogu esialgne hinnang teatises välja pakutud muudatustele? Mida arvab nõukogu eriti uuest &quot;GSP+&quot; korrast? Millised rahvusvahelised konventsioonid peaksid olema nõukogu arvates &quot;GSP+&quot; soodustuste saamiseks kohustuslikud? Kas nõukogu arvab, et asjakohaste konventsioonide rakendamine peaks olema süsteemis &quot;GSP+&quot; osalemise tingimus või peaks piisama ratifitseerimisest? Milline on nõukogu seisukoht Euroopa Komisjoni esitatud uue astmestamismehhanismi suhtes? Kas nõukogu nõustub sellega, et arvestades soodustuste vähenemist tollimaksude pideva alandamise tulemusena, peaks uus GSP-süsteem laiendama sooduspääsu paljudele uutele toodetele ja viima olulise osa praegu &quot;tundlikena&quot; käsitletavaid tooteid üle &quot;mittetundlikku&quot; kategooriasse? Milline on nõukogu seisukoht tundlike toodete soodustuse ülemmäära võimaliku tõstmise suhtes? Mida arvab nõukogu päritolureeglite süsteemi reformist? Milline on nõukogu seisukoht kavandatava &quot;vabakaubanduskokkuleppe vabastusklausli&quot; suhtes? </PARA><PARA>Lõplikud detailid, mis näitavad täpselt, kuidas uus GSP-süsteem toimib, selguvad alles pärast järgmise määruse ettepaneku avaldamist. Kõik muudatused praeguses GSP-süsteemis avaldavad otsest ja mõnel juhul ebasoodsat mõju paljudele sidusrühmadele. Kas nõukogu nõustub selles kontekstis ning arvestades läbipaistvuse ja demokraatliku kontrolli mõistliku taseme tagamist, et Euroopa Parlamendile ja teistele olulistele sidusrühmadele tuleks anda piisavalt aega sisulisteks konsultatsioonideks enne lõpliku määruse vastuvõtmist? </PARA></CONTENT></QUEST>