<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0124">O-0124/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="4385">Hélène Flautre</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="22097">Véronique De Keyser</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ0124">Teema: ELi ja Liibüa vahelist raamkokkulepet käsitlevate läbirääkimiste läbipaistvus ja praegune olukord</OBJECT><CONTENT><PARA>Raamkokkulepet (sealhulgas rändepoliitikat) käsitlevad läbirääkimised on ELi ja Liibüa vahel kestnud alates 2008. aasta novembrist. 2010. aasta novembris toimub Liibüas ELi ja Aafrika tippkohtumine.</PARA><PARA>Euroopa Parlament nõudis oma 9. veebruari 2010. aasta resolutsioonis Euroopa Parlamendi ja komisjoni vahelise läbivaadatud raamkokkuleppe kohta (<ANCHOR ID="1" FAMILY="TA" TYPE="P7-TA" YEAR="2010" NUMBER="0009">P7_TA(2010)0009</ANCHOR>), et talle antaks vahetut ja täielikku teavet rahvusvaheliste lepingute üle toimuvate läbirääkimiste kõikides etappides, et täielikult järgida Euroopa Liidu toimimise lepingu artiklit 218. Komisjon kinnitas 27. jaanuaril 2010. aastal, et ta kohustub tugevdama parlamendiga sidemeid kõnealuses resolutsioonis kirjeldatud tingimusel.</PARA><PARA>Vaatamata nimetatud kohustustele on komisjon Liibüaga toimuvate läbirääkimiste volituste ja muude alustekstide avalikustamisest seni keeldunud. Juhul kui komisjon jätkuvalt keeldub piisava teabe andmisest, võib parlament algatada komisjoni suhtes menetluse seadusevastase tegevusetuse pärast.</PARA><PARA>Lisaks nõuab parlament oma 17. juuni 2010. aasta resolutsiooniga hukkamiste kohta Liibüas (<ANCHOR ID="2" FAMILY="TA" TYPE="P7-TA" YEAR="2010" NUMBER="0246">P7_TA(2010)0246</ANCHOR>), et mistahes ELi ja Liibüa vahelise koostöö või kokkuleppe eeltingimusena peab Liibüa ratifitseerima Genfi pagulasseisu konventsiooni ja muud peamised inimõigusi käsitlevad konventsioonid ja protokollid ning neid rakendama.</PARA><PARA>Millal võimaldab komisjon parlamendile juurdepääsu kõikidele alustekstidele, mis puudutavad läbirääkimistel käsitlevat raamkokkulepet, eriti nõukogu läbirääkimisvolitustele ja aruannetele läbirääkimisetappide kohta, sealhulgas raamkokkuleppe peatükkide projektile?</PARA><PARA>Kas kõrge esindaja on sellega nõus, et parlamendile tuleks võimaldada juurdepääs eespool nimetatud dokumentidele enne raamkokkuleppe jõustumist?</PARA><PARA>Kas komisjon kavatseb arutada rändepoliitika küsimusi novembrikuus Tripolis toimuval ELi ja Aafrika tippkohtumisel, pidades silmas parlamendi 17. juuni 2010. aasta resolutsiooni, ning kuidas kavatseb komisjon hoida parlamenti selle teemaga kursis?</PARA></CONTENT></QUEST>