<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000119">O-000119/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="4398">Gianni Vattimo</PERSON>, <PERSON ID="28266">Sophia in 't Veld</PERSON>, <PERSON ID="96710">Jens Rohde</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000119">Teema: Euroopa vahistamismäärus</OBJECT><CONTENT><PARA>Euroopa vahistamismäärus on osutunud tõhusaks vahendiks piiriülese kuritegevuse ja terrorismiga võitlemisel. Siiski kahjustavad vahistamismääruse mainet väited, et seda kasutatakse ülekuulamise, mitte aga süüdistuste esitamise ja kohtuotsuste täitmise eesmärgil, ning väiksemate rikkumiste puhul, arvestamata üleandmise proportsionaalsust ning sellega seotud inim- ja finantskulusid (ühe üleandmismenetluse maksumus on arvestuslikult 25 000 eurot).</PARA><PARA>Peale selle tuleb sageli ette, et kui liikmesriik otsustab ELi õigusaktides lubatud põhjustel vahistamismääruse täitmata jätta, ei austa määruse välja andnud liikmesriik seda otsust ning jätab vahistamismääruse ja Schengeni infosüsteemile saadetud asjakohase hoiatusteate läbi vaatamata või tagasi võtmata.</PARA><PARA>Samuti ei ole isikule, kelle üleandmist taotletakse, ette nähtud piisavat õiguslikku esindatust ei määruse välja andnud ega täidesaatvas liikmesriigis. Ning viimaks on kinnipidamistingimused paljudes ELi liikmesriikides kahjuks nii viletsad, et see kõigutab tõsiselt usaldust kinnipeetavate nõuetekohase kohtlemise vastu, mis on Euroopa vahistamismääruse ning peagi rakenduva süüdimõistetud isikute üleandmise raamotsuse aluseks.</PARA><PARA>– Kuidas kavatseb nõukogu tagada, et Euroopa vahistamismääruse ebaproportsionaalne kasutamine viivitamata nii juriidiliselt kui reaalselt lõpetatakse?</PARA><PARA>– Kuidas kavatseb nõukogu kindlustada, et Euroopa vahistamismääruse alusel tagaotsitavatel isikutel oleks teostatav õigus Euroopa vahistamismäärust vaidlustada nii vahistamismääruse välja andnud kui ka täitesaatvas liikmesriigis, ning et põhjendatud otsus Euroopa vahistamismäärust mitte täitmisele pöörata tooks kaasa Schengeni hoiatusteate kustutamise?</PARA><PARA>– Kuidas kavatseb nõukogu tagada kriminaalõigussüsteemi standardite ja kinnipidamistingimuste parandamise Euroopa Liidus, enne kui kohtud otsustavad sekkuda ja katkestada edasised üleandmised, kuna nendega võib kaasneda isiku põhiõiguste rikkumine?</PARA></CONTENT></QUEST>