<QUEST VERSION="2"><TI><TI-INTRO>Infotunni küsimus <QREF QID="H-2011-000055">H-000055/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 veebruar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="4271">Elisabeth Jeggle</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000055">Teema: Euroopa Liidu ja Mercosuri vaheline vabakaubandusleping</OBJECT><CONTENT><PARA>Euroopa Parlament nõudis 21. oktoobril 2010. aastal, et põllumajandustoodete sissevedu Euroopa Liitu lubataks vaid tingimusel, et sisseveetavate toodete puhul järgitakse Euroopa tarbijakaitse-, loomakaitse- ja keskkonnakaitsenorme ning sotsiaalseid miinimumnorme. Kas komisjon on viinud läbi vabakaubanduslepingu põhimõttelise mõjuhinnangu? Millised on tulemused? Milline on läbirääkimiste hetkeolukord ja milliseid soodustusi kavatseb komisjon põllumajandussektori suhtes teha?</PARA><PARA>Konkurents Mercosuri riikidega mõjutab eriti tugevasti Euroopa banaani-, suhkru- ja veiselihasektorit. Mida teeb komisjon selleks, et tugevdada Euroopa põllumajandustootjate huve kõnealustes sektorites ning tagada imporditud põllumajandustoodete ja töödeldud põllumajandustoodete vastavus ELi normidele? Kas komisjon kavatseb tugevdada senist impordi suhtes kohaldatavate tervisekontrollide süsteemi ja laiendada seda sel määral, et korrapäraseid kontrolle teostataks päritoluriikides?</PARA></CONTENT></QUEST>