<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000150">O-000150/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1985">Pervenche Berès</PERSON>, <PERSON ID="96726">Marije Cornelissen</PERSON><BRK/><COMMITTEE COMMID="2863">Tööhõive- ja sotsiaalkomisjon</COMMITTEE>i nimel</TI-AUTHOR></TI><OBJECT OBJID="OBJ000150">Teema: Liidus enim puudustkannatavatele isikutele toiduabi jaotamise kava</OBJECT><CONTENT><PARA>Liidus enim puudustkannatavatele isikutele toiduabi jaotamise kava, mis kehtestati 1987. aastal, varustab praegu toiduabiga 13 miljonit inimest, kes kannatavad vaesuse all 19 liikmesriigis, ning mille jaotusahelates osaleb ligilähedaselt 240 toiduainevaru ja heategevusorganisatsiooni. Kava kehtestati määruse (EÜ) nr 1234/2007 artikliga 27 ja seda reguleerib määrus (EÜ) nr 983/2008.</PARA><PARA>Euroopa Kohtu hiljutise kohtuotsuse nr T-576/08 kohaselt on selle kava jaoks toiduainete ostmine turgudelt ebaseaduslik, ja see seab ohtu ELi toiduabi andmise kõige rohkem puudust kannatavatele isikutele, kuna kava sõltub järjest rohkem ostudest turult. Kasvav sõltuvus turust on ümberkujundatud ühise põllumajanduspoliitika tagajärg ning see on vähendanud sekkumisvarusid, millest tavaliselt toiduabi võeti. </PARA><PARA>Euroopa Kohus kuulutas kehtetuks määruse (EÜ) nr 983/2008 artikli 2, mis avaldab tõenäoliselt negatiivset mõju kava toimimisele 2012. aastal ja ka hiljem, kui toiduabi andmine 19 liikmesriigis kõige enam puudust kannatatavate isikutele lõpeb. Seda olukorda vaadeldes tuleks võtta arvesse ELis üha kasvav vaesus, mida hetkel teeb veel raskemaks majandus- ja finantskriis ning järsult tõusvad toiduainete hinnad, kusjuures ELis toiduainete ülejääki peaaegu ei ole. </PARA><PARA>Komisjoni arvates ähvardab ELis 43 miljonit inimest toidupuudus.</PARA><PARA>1.  Kuidas kavatseb komisjon reageerida sellele kiireloomulisele probleemile ja tagada 2012 ja 2013. aastal inimeste toiduainega varustamine kava kaudu, sest sellest kavast sõltub praegu 13 miljonit isikut? </PARA><PARA>2.  Kas komisjon kavatseb Euroopa Kohtu otsuse tõttu võtta tagasi oma ettepaneku KOM(2010)0486, mida vaatab praegu üle nõukogu, ning asendada see uue ettepanekuga?</PARA></CONTENT></QUEST>