<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0051">O-0051/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="26851">Nikolaos Chountis</PERSON> ja <PERSON ID="96769">Jürgen Klute</PERSON> <GRPOL GRPOLID="2950">GUE/NGL</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0051">Teema: Reitinguagentuurid</OBJECT><CONTENT><PARA>Vaatamata asjaolule, et kõik ELi institutsioonid tunnistavad reitinguagentuuride negatiivset rolli praeguse kriisi tekkimisel (KOM(2008)0704), on EL andnud neile õiguse hinnata mitte ainult äriühinguid, vaid ka liikmesriikide majandust. Määrusega (EÜ) nr 1060/2009<FNREF FNIDREF="FN1"/> pigem muudetakse reitinguagentuuride ülesanded ametlikuks ja neid suurendatakse, selle asemel, et nende tegevust piirata.</PARA><PARA>Samas ei suutnud reitinguagentuurid ette näha kriisi kõrge riskitasemega hüpoteeklaenude (subprime) turul ega hinnata objektiivselt krediidiriski mitme finantsskandaaliga seoses. Lisaks osutavad mitmed kaebused äriühingutelt üle kogu maailma, nagu rakendaksid reitinguagentuurid tasu nõudmisel väljapressimist, et reitinguagentuure iseloomustab liigne läbipaistmatus.</PARA><PARA>Kui võtta arvesse, et ELi ja liikmesriikide jaoks on poliitiliselt vastuvõetamatu ja majanduslikult riskantne arvestada eraettevõtete antud krediidihinnanguid ning samuti lasta reitinguagentuuridel täita majanduslikke funktsioone, mida ei tohiks mingil tingimusel usaldada erafirmade kätte, siis milliseid kiireloomulisi meetmeid kavatseb komisjon võtta, et teha lõpp reitinguagentuuride õigusele hinnata liikmesriikide majandusi?</PARA><PARA>Reitinguagentuurid tuleb põhjalikult restruktureerida; seetõttu peaksid riigiasutused eraomanduslikke reitinguagentuure litsentseerima ja nende tegevust kontrollima. Milline on komisjoni seisukoht selles küsimuses?</PARA><PARA>Suurte reitinguagentuuride asukoht on praegu Ameerika Ühendriikides<I>. </I>Milline on komisjoni seisukoht avalik-õigusliku Euroopa reitinguagentuuri asutamise suhtes, pidades silmas krediidireitingu protsessi raskendavatest huvide konfliktist üle saamist?</PARA><FN FNID="FN1">  ELT L 302, 17.11.2009, lk 1.</FN></CONTENT></QUEST>