<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0159">O-0159/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96945">Marietje Schaake</PERSON>, <PERSON ID="28246">Alexander Alvaro</PERSON>, <PERSON ID="39713">Renate Weber</PERSON>, <PERSON ID="96872">Nadja Hirsch</PERSON>, <PERSON ID="97203">Ramon Tremosa I Balcells</PERSON>, <PERSON ID="4274">Olle Schmidt</PERSON> ja Baroness <PERSON ID="4529">Sarah Ludford</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0159">Teema: Uued arengud seoses CIA vangide erakorraliste üleviimiste programmi ja ELi territooriumil asunud salavanglatega</OBJECT><CONTENT><PARA>18. novembril teatas ajakirjandus aastatel 2004–2005 Leedus asunud salavanglast<FNREF FNIDREF="FN1"/>, kus Al-Qaida terroristideks peetud kinnipeetavate ülekuulamisel kasutati piinamist. Selle järel, kui president oli nõudnud küsimuse uurimist, algatas Leedu parlament kolmanda uurimise. Leedu olevat vanglaga nõustunud pärast seda, kui ekspresident Bush oli lubanud toetada Leedu saamist NATO liikmeks. Euroopa Parlament ja Euroopa Nõukogu juhtisid tähelepanu ka sellele, et USA ametivõimud võisid Euroopa territooriumil toimunud CIA tegevuse varjamiseks kasutada 4. oktoobril 2001 sõlmitud salajast NATO lepingut. Pärast seda, kui Poola parlamendi uurimiskomisjon oli eitanud salavanglate asumist Poola pinnal, alustas prokuratuur uurimist endise õhujõudude baasi lähedal asunud salavangla küsimuses<FNREF FNIDREF="FN2"/>. Ning 4. novembril mõistis Itaalia kohus kaks Itaalia luureohvitseri ning 23 USA salaagenti (viimased tagaselja) süüdi Abu Omari röövimises Milanos ja tema toimetamises Egiptusesse, kus teda piinati. Järjestikused valitsused kuulutasid osa vastavatest tõenditest riigisaladuseks<FNREF FNIDREF="FN3"/>. Samal ajal, kui USA administratsioon avaldas „pettumust” Itaalia kohtu otsuse pärast, tunnistas üks süüdimõistetud CIA agentidest ajakirjandusele, et nad „rikkusid seadust” ja et vastavad otsused langetati Washingtonis<FNREF FNIDREF="FN4"/>. Ühendkuningriigi valitsus oli oma riigi ja USA luureteenistuste vaheliste suhete kahjustamisele viidates korduvalt vastu katsetele avalikustada tõendeid, mis näitasid, et Ühendkuningriigi luureteenistused kuulasid üle Ühendkuningriigi elanikku Binyam Mohamedit ning olid teadlikud tema ebainimlikust ja alandavast kohtlemisest ja piinamisest CIA agentide poolt. 19. novembril lükkas ülemkohus juba kuuendat korda valitsuse taotluse tagasi<FNREF FNIDREF="FN5"/>. Ajakirjanduses teatati ka, et mullu oktoobris Birminghami rahvusvahelisel lennuväljal toimunud salaoperatsiooni käigus võtsid kaks õhujõudude eriüksuste helikopterit vastu CIAga seotud USA lennuki Gulfstream<FNREF FNIDREF="FN6"/>.</PARA><PARA>Mida kavatseb nõukogu teha selle tagamiseks, et ELi pinnal toimunud põhiõiguste rikkumiste küsimuses pääseksid tõde ja õigus võidule ning et sellised rikkumised enam ei korduks? Kas nõukogu tunnistab, et Euroopa seotus nende rahvusvahelise õiguse ja inimõiguste konventsioonide rikkumistega ning suutmatus küsimust selgitada ja vastutust võtta õõnestab välispoliitikas tõsiselt Euroopa moraalset autoriteeti? Kas nõukogu võib esitada üksikasjaliku ülevaate oma senistest sammudest nende väidete osas selguse saamiseks? Kas nõukogu on 4. oktoobri 2001. aasta NATO-lepingust teadlik ja mida võtab ta ette selle tagamiseks, et EL ei hülga terrorismivastases võitluses ning koostöös kolmandate riikide ja eriti USAga demokraatia ja põhiõiguste põhimõtteid? Kas nõukogu kavatseb liikmesriikide ja USA ees neid küsimusi tõstatada?</PARA><FN FNID="FN1">  http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons</FN><FN FNID="FN2">  http://www.google.com/hostednews/afp/article/ALeqM5iNvDcuqgrilgGGgpnADjUyTJB18w</FN><FN FNID="FN3">  http://www.statewatch.org/rendition/rendition.html</FN><FN FNID="FN4">  http://abcnews.go.com/Blotter/exclusive-convicted-cia-spy-broke-law/story?id=8995107</FN><FN FNID="FN5">  http://www.guardian.co.uk/world/2009/nov/19/court-rejects-miliband-cia-request</FN><FN FNID="FN6">  http://www.statewatch.org/rendition/rendition.html</FN></CONTENT></QUEST>