<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000096">O-000096/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000096">Teema: Kütusehinna tõusust põhjustatud kalandussektori kriis</OBJECT><CONTENT><PARA>Nafta hinna suur tõus on märkimisväärselt süvendanud kalandussektori kriisi mitmes Euroopa Liidu riigis. Viimase kuue kuu jooksul ehk 2010. aasta septembrist kuni 2011. aasta märtsini on Brenti naftabarreli hind tõusnud üle 47%.</PARA><PARA>Kala esmamüügi madalatest hindadest tulenevalt oli kalandussektor juba enne kriisis sissetulekute tõttu, sellele lisandub nüüd tootmistegurite hinna oluline (mõningatel juhtudel talumatu) tõus. Olukord on selgelt murettekitav, kuna sunnib mitmeid kalureid ja laevaomanikke oma tegevust lõpetama ning põhjustab majandusliku ja sotsiaalse olukorra halvenemist mitmetes kalapüügiga tegelevates kogukondades.</PARA><PARA>Naftahindade struktuurne kasvutendents (mida põhjustab nafta ühe suurenev ja vältimatu nappus) võib praegust kriisi lähitulevikus veelgi enam süvendada ning seetõttu on kalandussektori toetamiseks vaja võtta konkreetseid abimeetmeid.</PARA><PARA>Milliseid erakorralisi meetmeid kavatseb komisjon võtta, et toetada kalandussektorit, kus kütusehinna olulise tõusu tõttu on tekkinud tõsine kriis? </PARA><PARA>Milliseid muid meetmeid kavatseb komisjon võtta naftahindade struktuurset kasvutendentsi silmas pidades, et tagada kalandussektori püsimine keskmises ja pikas perspektiivis, võttes arvesse selle suurt mitmekülgsust ELi eri liikmesriikide tasandil?</PARA></CONTENT></QUEST>