<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0043">O-0043/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="2278">Paul Rübig</PERSON> <GRPOL GRPOLID="1102">PPE-DE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0043">Teema: Määruse (EÜ) nr 717/2007 rakendamine, milles käsitletakse rändlust üldkasutatavates mobiiltelefonivõrkudes, pidades eriliselt silmas uute klientide kohtlemist</OBJECT><CONTENT><PARA>Määrus (EÜ) nr 717/2007, milles käsitletakse rändlust üldkasutatavates mobiiltelefonivõrkudes, jõustus 30. juunil 2007. Antud määruse eesmärk on suurendada konkurentsi ja alandada ühendusesiseste rändluskõnede tasusid mõistliku hinnatasemeni. Määrus võeti vastu rekordilise 11 kuuga, kuna Euroopa Parlamendi, nõukogu ja komisjoni ühine eesmärk oli tuua määrusega kaasnevad hüved – odavamad hinnad ja suurem läbipaistvus – ELi kodanikeni enne suvepuhkusi.</PARA><PARA>Määrus kohustab mobiilsideoperaatoreid kogu ELis pakkuma ja võimaldama oma klientidele rändlustariife, mis ei ületa kindlaksmääratud hinnapiire. Et lihtsustada operaatorite sisemiste haldusküsimuste lahendamist, mis on seotud seniste klientide lepingute või tariifitingimuste muutmisega, võimaldati neile üleminekuaeg kuni kolm kuud, et anda kõigile olemasolevatele rändlusklientidele reguleeritud rändlustariifid, kui nad seda soovivad.</PARA><PARA>Kuna uute klientide jaoks, kes sõlmivad uue lepingu pärast 30. juunit 2007, ei ole üleminekuperiood tehniliselt vajalik, sest halduskulud puuduvad, ei lisatud sellekohast sätet määrusesse.</PARA><PARA>Sellele vaatamata tundub komisjonil ja riiklikel reguleerivatel asutustel olevat kahtlusi uute klientide kohtlemise osas. Nagu teatatud, ei ole Euroopa reguleerivate asutuste töörühm veel andnud operaatoritele suuniseid selle kohta, kuidas rakendada määrust uute klientide osas ja uute klientide reguleeritud rändluskõnedega seotud õigusi rikutakse kogu ELis.</PARA><PARA>Millel põhinevad komisjoni õiguslikud kahtlused uute klientide kohtlemise osas? Kas komisjon on palunud oma õigustalitusel selle kohta arvamuse anda?</PARA><PARA>Kui paljud mobiilsideoperaatorid ELis pakkusid oma uutele klientidele eurotariifi alates 30. juunist 2007?</PARA><PARA>Kuidas kavatseb komisjon hajutada kahtlusi, mis on seotud uute klientide kohtlemisega mobiilsideoperaatorite poolt? Seda ebapiisavat teavet silmas pidades, kuidas kavatseb komisjon antud ebaõnnestumisest üle saada ja tagada, et ELi kliendid oleksid teadlikud nende õigustest uute klientidena? Kuidas kavatseb komisjon edaspidi tagada, et kõigile ELi klientidele võimaldatakse eurotariifi, kui nad uue lepingu sõlmivad?</PARA></CONTENT></QUEST>