<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0161">O-0161/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96945">Marietje Schaake</PERSON>, <PERSON ID="28246">Alexander Alvaro</PERSON>, <PERSON ID="39713">Renate Weber</PERSON>, <PERSON ID="96872">Nadja Hirsch</PERSON>, <PERSON ID="97203">Ramon Tremosa I Balcells</PERSON>, <PERSON ID="4274">Olle Schmidt</PERSON> ja Baroness <PERSON ID="4529">Sarah Ludford</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0161">Teema: Guantánamo vangla sulgemise viibimine</OBJECT><CONTENT><PARA>Ameerika Ühendriikide valitsus on teatanud, et Guantánamo vanglat ei sulgeta 22. jaanuariks, nagu president Obama täpselt aasta tagasi ametisse astudes lubas. Siiani on edutult püütud mõnede Guantánamo kinnipeetavate suhtes kohtuprotsessi alustada ja leida Ameerika Ühendriikide pinnal koht nende vastuvõtmiseks, osaliselt ka Kongressi vastuseisu tõttu lubada Ameerika Ühendriikidesse endiseid vange.</PARA><PARA>Guantánamos viibis umbes 245 vangi, kui Obama ametisse astus. Sellest ajast alates on lahkunud üksnes umbkaudu 30 meest ja 215 on endiselt kinnipeetavad. Nende hulgas on 90 jeemenlast, keda Ameerika Ühendriigid ei saa kodumaale tagasi saata, sest julgeoleku ja rehabiliteerimise kokkulepet ei ole suudetud saavutada. 65 kinnipeetavat võiks vastutusele võtta föderaalkohtutes – valitsus teatas hiljuti, et viis 11. septembri sündmustes süüdistatud meest, sealhulgas Khalid Sheikh Mohammedi, oleks ta nende üle kohtu mõistmiseks üle andnud Ameerika Ühendriikide föderaalkohtutele – või sõjaväelistes komisjonides. Umbes 60 kinnipeetava puhul on Ameerika Ühendriikide valitsus teinud otsuse vabastamise kohta, kuna nad ei kujuta endast vähimatki ohtu, kuid neid ei saa kodumaale tagasi saata, sest nende päritolumaal (Usbekistanis, Süürias, Hiinas, Alžeerias ja Tuneesias) ähvardab neid piinamine. Meedia väitel võib Obama lähinädalatel teatada kavatsusest Guantánamo sulgeda, mille tulemusena võib kuni 90 terrorismis kahtlustatavat ähvardada &quot;ennetav&quot; kinnipidamine määramatu ajavahemiku vältel, kuna tõendid mõnede kinnipeetavate tegevuse kohta on saadud piinamise teel ning avalik kohtuprotsess hõlmaks ja ilmselt ka paljastaks suures koguses salastatud informatsiooni.</PARA><PARA>Vastusena Ameerika Ühendriikide palvele on endiseid vange valmis vastu võtma Bermuda ja Belau ning Euroopa riikidest Prantsusmaa, Portugal, Iirimaa, Belgia, Ühendkuningriigid, Itaalia ja Ungari.</PARA><PARA>Mida kavatsevad EL ja liikmesriigid veel teha, et aidata kaasa Guantánamo vangla sulgemisele, sealhulgas endiste vangide vastuvõtmise osas? Mida kavatseb nõukogu teha selleks, et väljendada Ameerika Ühendriikidele Euroopa muret seoses sellega, et Guantánamo vangla sulgemine viibib, et kinnipeetavaid võib ka edaspidi määramatu ajavahemiku jooksul kinni pidada, et nende üle võivad kohut mõista sõjaväelised komisjonid ja nende puhul võidakse rakendada surmanuhtlust?</PARA></CONTENT></QUEST>