<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0016">O-0016/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1985">Pervenche Berès</PERSON> <COMMITTEE COMMID="813">Majandus- ja rahanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0016">Teema: Lamfalussy menetluse läbivaatamisele järgnevad meetmed</OBJECT><CONTENT><PARA>Komisjoni teatisega „Lamfalussy menetluse läbivaatamine – Järelevalve ühtsuse tugevdamine” (KOM(2007)0727) kehtestatakse meetmed Lamfalussy menetluse tugevdamiseks ning järelevalvealase koostöö ja lähenemise tõhustamiseks. Institutsioonidevahelise järelevalverühma lõpparuandes Lamfalussy menetluse rakendamise ja toimimise kohta on sõnastatud sarnased soovitused. 4. detsembril 2007. aastal kohtus majandus- ja rahandusministrite nõukogu ning vaatas läbi Lamfalussy menetluse. Nii komisjoni teatises kui ka majandus- ja rahandusministrite nõukogu järeldustes rõhutatakse Lamfalussy 3. tasandi komiteede tähtsust ning seda, et nimetatud komiteedel peaks olema piisavad vahendid oma ülesannete täitmiseks seoses järelevalve ühtsuse ja koostööga, ning toonitatakse vajadust piiriüleste kontsernide tõhusa ja tulemusliku järelevalve järele. Majandus- ja rahandusministrite nõukogu vastavates järeldustes koostatakse tegevuskava praeguse olukorra parandamiseks. Lisaks märgitakse majandus- ja rahandusministrite nõukogu eelmise, 9. oktoobri 2007. aasta kohtumise järeldustes ELi finantsstabiilsuse tagamise meetmete kohta selgesõnaliselt, et asjaomaste järelevalve teostajate ja institutsioonide vahel on vaja paremat koordineerimist. Selle eesmärgi saavutamiseks võttis majandus- ja rahandusministrite nõukogu vastu strateegilise tegevuskava, mis põhineb majandus- ja rahanduskomitee ajutise töörühma finantsstabiilsust käsitlevas aruandes loetletud soovitustel. </PARA><PARA>Euroopa Parlament, olles sõnastanud mitmeid nõudmisi liikmesriikide järelevalvealase tegevuse suurema lähendamise ja olemasoleva kriisiohjamiskorra parandamise kohta ELis, tervitab komisjoni teatises esitatud peamisi meetmeid. Võttes arvesse majandus- ja rahandusministrite nõukogu kahe kohtumise järeldusi, võttes arvesse alles avalduvat finantskriisi, mille kiirus ja käik on tabanud paljusid turuosalisi ja järelevalve teostajaid üllatusena, ning võttes arvesse ohte, mida nimetatud kriis ELi finantsturgudele endiselt kujutab ja selle levimist ELi majandusruumi – mida kavatseb komisjon nimetatud valdkonnas ette võtta, et paremini reageerida globaalselt integreeritud turgude ees seisvatele probleemidele ja säilitada ELi finantsturgude usaldatavus ja stabiilsus? Kas komisjon on valmis vastama sidusrühmade üleskutsetele ja esitama ettepanekuid edasisteks meetmeteks, mida võiks arutada Euroopa Parlamendi ja nõukoguga? </PARA></CONTENT></QUEST>