<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0008">O-0008/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96954">Marta Andreasen</PERSON> <GRPOL GRPOLID="2960">EFD</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0008">Teema: Välismaalastest kinnisvaraomanikud Hispaanias</OBJECT><CONTENT><PARA>Euroopa Parlament on kolmel korral nõudnud, et Hispaania valitsus välismaalastest kinnisvaraomanikele appi tuleks; viimati tehti seda 2009. aasta märtsis vastu võetud petitsioonikomisjoni algatusraportiga (<ANCHOR ID="1" FAMILY="TA" TYPE="P6-TA" YEAR="2009" NUMBER="0192">P6_TA(2009)0192</ANCHOR>). Raportis tuletati meelde, et selleks et sundida mõnd liikmesriiki lõpetama nende põhimõtete ja eeskirjade tõsised rikkumised, mida too ELi õiguse kohaldamise tõttu on kohustatud järgima, võib parlament kui eelarvepädev institutsioon teha otsuse tõsta ühtekuuluvuspoliitika jaoks eraldatud vahendid ümber reservi seniks, kuni küsimus on lahendatud.</PARA><PARA>Lisaks tuletas parlament meelde, et komisjonil on voli peatada kõnealuse liikmesriigi või piirkonna rahastamine struktuurifondidest ning teha korrektsioone sellistes rahastatavates projektides, mille käigus hinnangute kohaselt ei ole täiel määral täidetud asjaomaste õigusaktide kohaldamise eeskirju. Teise kodu omanike probleemid on endiselt lahendamata, osaliselt lahknevate vaadete tõttu valitsemistavadele.</PARA><PARA>Eesistujariik Hispaania on näidanud valmisolekut mitme fraktsiooni sellekohased mured ära kuulata. Kas nõukogu on nõus, et tuleks igati püüda nimetatud küsimus Hispaania eesistumisajal lahendada? Milliseid konkreetseid algatusi ta selleks teeb ja millal?</PARA></CONTENT></QUEST>