<QUEST><TI><TI-INTRO>SUULINE KÜSIMUS <QREF QID="H-2010-0062">H-0062/10</QREF></TI-INTRO><TI-SESSION>Küsimuste tunniks osaistungjärgul - märts 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="23787">Czesław Adam Siekierski</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0062">Teema: Euroopa Parlamendi koosseis pärast Lissaboni lepingu jõustumist</OBJECT><CONTENT><PARA>Vastavalt 1. detsembril 2009. aastal jõustunud Lissaboni lepingule on Euroopa Parlamendi liikmete arv 750 (pluss president). See tähendab parlamendiliikmete arvu suurendamist 18 võrra 1. detsembrini 2009 kehtinud Nice’i lepingu kohase olukorraga võrreldes. </PARA><PARA>Novembris 2009 võttis Euroopa Parlament vastu raporti uute liikmete staatuse kohta, kus on sätestatud, et uued lisaliikmed asuvad ametisse pärast Lissaboni lepingu jõustumist ja pärast seda, kui kõik liikmesriigid on ratifitseerinud lisaprotokolli parlamendiliikmete arvu suurendamise kohta. Kõnealune lisaprotokoll ei ole aga veel ELi liikmesriikide riigipeade poolt allkirjastatud ning raske on prognoosida, millal see aset leiab. Enne vastava valitsustevahelise konverentsi kokkukutsumist ei saa uued parlamendiliikmed oma mandaati täitma asuda.</PARA><PARA>Milliseid meetmeid kavatseb nõukogu kirjeldatud olukorras võtta, et kiirendada eeskirjade vastuvõtmist, mis võimaldaksid uutel parlamendiliikmetel asuda oma mandaati täitma vastavalt Lissaboni lepingule? Kas Hispaania eesistumise ajal on oodata olukorra lahendamist?</PARA></CONTENT></QUEST>