<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0111">O-0111/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="97228">Pino Arlacchi</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0111">Teema: Euroopa Liidu toetuse tagamine rahvusvahelisele lepingule, mille eesmärk on saavutada 10 aasta pärast tuumarelvavaba maailm</OBJECT><CONTENT><PARA>Tuumarelva küsimuses on viimasel ajal toimunud oluline areng. ÜRO Julgeolekukomitee hääletas 24. septembril 2009 ühehäälselt desarmeerimise ja tuumarelva leviku tõkestamise resolutsiooni poolt, milles käsitletakse tuumarelva täielikku kaotamist. Lisaks peaksid Ameerika Ühendriigid ja Venemaa 2009. aasta detsembris allkirjastama lepingu, millega vähendatakse paigutatud strateegiliste relvade kogust, ning Ameerika Ühendriigid on lubanud teha oma tuumaarsenalis isegi veel suuremaid kärpeid. Sellel otsustaval hetkel peaks EL kiirendama tuumarelva kaotamise alast tegevust. Samal eesmärgil peaks EL püüdma teha tihedamat koostööd oma partneritega, eelkõige Ameerika Ühendriikide ja Venemaaga. EL peaks ka haarama kinni ÜRO tuumarelva leviku tõkestamise lepingu läbivaatamise 2010. aasta konverentsi pakutud võimalusest teha üleskutse rahvusvahelise tuumarelva kaotamise lepingu väljatöötamiseks. Sellise lepinguga tuleb keelustada tuumarelva arendamine, katsetamine, tootmine ja varumine ning muuta desarmeerimine tuumarelva omavatele riikidele kohustuseks. Selle lepinguga tuleb ka keelustada lõhustuvate materjalide tootmine ning nõuda tarneveokite hävitamist. Sama lepinguga kõrvaldatakse tuumarelva omavate riikide kõik võimalikud põhjendused säilitada tuumarelv tuumarelva leviku tõkestamise režiimist väljaspool. Tuumarelv saab sama staatuse, mille on saanud keemia- ja bioloogilised relvad – täieliku keelu. Peale selle peaks Euroopa Liit aktiivselt toetama ülemaailmseid pingutusi saavutada 10 aasta pärast tuumarelvavaba maailm. </PARA><PARA>Milliseid meetmeid on nõukogu viimasel ajal võtnud tuumarelvavaba maailma saavutamiseks, pidades silmas ELi massihävitusrelvade leviku tõkestamise strateegias (12. detsembri 2003. aasta Euroopa Ülemkogu) sätestatud kohustusi? Kas nõukogu on nõus, et Euroopa Liit peaks püüdma kehtestada 10-aastase ajavahemiku selle eesmärgi saavutamiseks?</PARA></CONTENT></QUEST>