<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0079">O-0079/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="30099">Viktória Mohácsi</PERSON>, <PERSON ID="4740">Marco Cappato</PERSON>, <PERSON ID="28246">Alexander Alvaro</PERSON>, <PERSON ID="28266">Sophia in 't Veld</PERSON>, <PERSON ID="4529">Baroness Sarah Ludford</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28411">Ignasi Guardans Cambó</PERSON>, <PERSON ID="37324">Adina-Ioana Vălean</PERSON>, <PERSON ID="39713">Renate Weber</PERSON> ja <PERSON ID="1473">Gérard Deprez</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0079">Teema: Romide sõrmejälgede andmebaasi loomine Itaalias</OBJECT><CONTENT><PARA>Väidetavalt tunnistas Itaalia siseminister  Itaalia parlamendi põhiseaduskomisjonis toimunud kuulamisel, et politsei kogub kontrollkäikudel suuremate linnade romide laagrites romide sõrmejälgi ja et sõrmejälgede võtmise protseduuri teevad läbi ka alaealised.  Nähtavasti koondatakse need andmed äsja loodud erilisse andmebaasi, mida peavad Itaalia õiguskaitseasutused prefektide kontrolli all. Viimased on määratud &quot;romide eriolukorra erakorralisteks volinikeks&quot; ja neile on antud erakorralised volitused.   Andmebaasi otstarvet, eesmärki, andmebaasile juurdepääsu tingimusi ja muid andmekaitse garantiisid ei ole selgitatud. Väidetavalt kinnitas minister sellel kuulamisel, et see &quot;ei ole etniline registreerimine, vaid loendus..., kus on ette nähtud sõrmejälgede võtmine kõigilt (laagrite) elanikelt, alaealised kaasa arvatud, vältimaks selliseid nähtusi nagu kerjamine; lõppeesmärgiks on võimaldada neil, kes jäävad, elada vastuvõetavates, tsiviliseeritud ühiskonnale omastes tingimustes&quot;.</PARA><PARA>Kas nõukogu on teadlik romide andmebaasi loomisest Itaalias? Kas nõukogu ei arva, et sellise andmebaasi aluseks on rassiline ja etniline päritolu, kuivõrd sõrmejälgi võetakse ainult romidelt, samal ajal kui Itaalia kodanikelt ei nõuta samasuguse protseduuri läbitegemist? Kas nõukogu ei arva, et see on inimeste ilmne diskrimineerimine nende rassi, etnilise päritolu ja kodakondsuse alusel? Kas nõukogu ei arva, et romidelt sõrmejälgede kogumise ja romide kohta andmebaasi loomisega rikutakse inimõigusi ja põhivabadusi, võrdsuse ja mittediskrimineerimise põhimõtet, eraelu puutumatuse õigusi ja andmekaitse eeskirju, mida on tunnustatud Euroopa inimõiguste ja põhivabaduste kaitse konventsioonis ja asjaomases kohtupraktikas, ELi põhiõiguste hartas ja ELi lepingutes, eriti Euroopa Liidu lepingu artiklis 6 ning poliitiliste volitustega Euroopa Ühenduse asutamislepingu artiklis 12 (kodakondsuse alusel diskrimineerimise keelamine) ja 13 (rassilise või etnilise päritolu alusel diskrimineerimise keelamine), samuti direktiiviga, millega rakendatakse võrdse kohtlemise põhimõte sõltumata isikute rassilisest või etnilisest päritolust (2000/43/EÜ)<FNREF FNIDREF="FN1"/>, ja direktiiviga vaba liikumise kohta (2004/38/EÜ)<FNREF FNIDREF="FN2"/>? Kas nõukogu kavatseb väljendada oma muret Itaalia võimudele ja mida kavatseb nõukogu teha tagamaks, et romide praegust olukorda Itaalias käsitletaks vastavalt Euroopa inimõiguste ja põhivabaduste standarditele?</PARA><FN FNID="FN1">  ELT L 180, 19.7.2000, lk. 22.</FN><FN FNID="FN2">  ELT L 158, 30.4.2004, lk. 77.</FN></CONTENT></QUEST>