<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0051">O-0051/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="34930">Hanna Foltyn-Kubicka</PERSON> <GRPOL GRPOLID="1108">UEN</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0051">Teema: Euroopa südametunnistus ja totalitarismivastase võitluse kangelased</OBJECT><CONTENT><PARA>Milliseid meetmeid esildab nõukogu vastuseks 9. septembril 2008. aastal vastu võetud Euroopa Parlamendi kirjalikule deklaratsioonile 0044/2008 - <ANCHOR ID="1" FAMILY="TA" TYPE="P6-TA" YEAR="2008" NUMBER="0439">P6_TA(2008)0439</ANCHOR>, milles käsitletakse 23. augusti kuulutamist üleeuroopaliseks stalinismi ja natsismi ohvrite mälestamispäevaks? Milline on nõukogu vastus Praha konverentsil „Euroopa südametunnistus ja kommunism” 3. juunil 2008 vastu võetud Praha deklaratsioonile?</PARA><PARA>Kas nõukogu toetab Praha deklaratsioonis sisalduvat ettepanekut asutada Euroopa Mälu ja Südametunnistuse Instituut – Euroopa totalitarismiuuringute instituut ja ühtlasi totalitaarsete režiimide kõikide ohvrite üleeuroopaline muuseum/memoriaal, mis näitaks võrdlevalt kommunistlike ja natsistlike totalitaarsete režiimide inimsusevastaseid kuritegusid?</PARA><PARA>Kas nõukogu toetab ka fraktsiooni UEN algatust kuulutada 25. mai rahvusvaheliseks totalitarismivastase võitluse kangelaste päevaks? </PARA><PARA>25. mai on rittmeister Witold Pilecki surmaotsuse täideviimise aastapäev – ta oli ainus inimene, kes Teise maailmasõja ajal läks vabatahtlikult koonduslaagrisse, et korraldada seal vastupanuliikumist ja koguda teavet massimõrvade kohta, ning kes pärast põgenemist Auschwitzist võitles kõigepealt natsistliku režiimi ja seejärel kommunistlike režiimide vastu.</PARA><PARA>Rahvusvahelise totalitarismivastase võitluse kangelaste päeva loomine oleks suurepärane viis hoida elus mälestust minevikust ja sellistest inimestest nagu tšehh Karel Stransky või sakslane Otto Küsel ning paljud teised, kes sarnaselt Witold Pileckile peaksid oma pühendumuse, ideaalitruuduse, inimsuse, au ja julguse poolest olema salvestatud eurooplaste teadvusse kui totalitaarse ajastu kangelased. </PARA><PARA>ELi eesistujariigi Tšehhi Vabariigi president Vaclav Klaus on juba väljendanud sellele algatusele oma toetust. </PARA><PARA>Milline on nõukogu seisukoht fraktsiooni ettepaneku suhtes? Kas nõukogu nõustub toetama 25. mai kuulutamist rahvusvaheliseks totalitarismivastase võitluse kangelaste päevaks?</PARA></CONTENT></QUEST>