<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0048">O-0048/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="33570">Sharon Bowles</PERSON> <COMMITTEE COMMID="2862">Majandus- ja rahanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0048">Teema: Majanduspoliitika üldsuunised ja tugevdatud majandusjuhtimine (sealhulgas euro kasutusala juhtimine) seoses EL 2020 strateegiaga</OBJECT><CONTENT><PARA>Komisjon võttis 27. aprillil 2010 vastu soovituse võtta vastu nõukogu soovitus liikmesriikide ja liidu majanduspoliitika üldsuuniste kohta EL 2020 strateegia elluviimiseks ja eeldatakse, et komisjon esitab 2010. aasta mai keskpaigaks konkreetsed ettepanekud majanduspoliitika koordineerimise parandamiseks ja tugevdamiseks ning majanduspoliitika järelevalveks liidus, eelkõige nende liikmesriikide osas, mis kuuluvad ühisraha kasutusalasse.</PARA><PARA>1. Kuidas kavatseb komisjon tugevdada majanduspoliitika üldsuuniste täitmist, järelevalvet ja elluviimist? Kuidas ta tagab riikide parlamentide ja Euroopa Parlamendi aktiivse rolli mitmepoolses järelevalveprotsessis?</PARA><PARA>2. Milliseid konkreetseid lisavahendeid näeb komisjon ette stabiilsuse ja kasvu pakti täitmiseks ja tööks alalises makromajandusliku kriisi vältimise raamistikus? Milliseid vahendimuutusi ta kaalub, et tugevdada mitmepoolse järelevalve raamistikku? Kas komisjon on valmis esitama ELi kalendri ja ühised prognoosieeldused riikide eelarveprotsesside jaoks? Kas ta on valmis esitama teiseseid õigusakte, et kehtestada siduvam raamistik laiemaks ja sügavamaks mitmepoolseks järelevalveks? Millised peaksid olema makromajandusliku kriisi vältimise raamistiku õiguslik olemus ja tingimuslikkuse nõuded?</PARA><PARA>3. Millised oleksid peamised erinevused teatises „Majandus- ja rahaliidu riikide rahandus 2006. aastal – läbivaadatud stabiilsus- ja kasvupakti esimene kohaldamisaasta“ ja teatises „EMU@10 – majandus- ja rahaliidu edusammud ja ülesanded pärast kümmet tegutsemisaastat esitatud poliitikasoovituste vahel?</PARA><PARA>4. Millise rolli on komisjon ette näinud komisjonile ja parlamendile töökonnas, mille moodustas Euroopa Ülemkogu 2010. aasta märtsis liidu majandusjuhtimise parandamiseks?</PARA><PARA>5. Kuidas kavatseb komisjon lisaks ettepanekutele tugevdatud majandusliku koordineerimise kohta taastada Euroopa pankade ja finantsturgude usalduse, et tugevdada kodanike usku Euroopa projekti ja vältida protektsionistlikke ja natsionalistlikke suundumusi, mis kasvavad probleemsete ja erinevate majandusarengute tõttu liidus?</PARA></CONTENT></QUEST>