<QUEST><TI><TI-INTRO>SUULINE KÜSIMUS <QREF QID="H-2010-0122">H-0122/10</QREF></TI-INTRO><TI-SESSION>Küsimuste tunniks osaistungjärgul - aprill 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96715">Pavel Poc</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0122">Teema: Schengeni piirieeskirjade rikkumine: Saksamaa piirikontrollid või nendega samaväärsed kontrollid Tšehhi Vabariigi - Saksamaa vahelisel ELi sisepiiril</OBJECT><CONTENT><PARA>21. detsembrist 2007 kuulub Tšehhi Vabariik Schengeni alasse, mille aluseks on põhimõte, et sisepiire on võimalik ilma kontrollimise ja peatamiseta vabalt ületada. Ometi jätkab Saksamaa Liitvabariigi piiripolitsei alusetult pistelist või süstemaatilist kontrollimist. Reisijate kogemused näitavad, et Saksamaa Liitvabariik rikub Schengeni piirieeskirju, eeskätt selle artiklit 21, sest kontrollimise eesmärk on piirikontroll ning kontroll on palju põhjalikum kui kolmandate riikide kodanike kontrollimine Schengeni ala välispiiridel. Piiriületamist loetakse piisavaks kontrollimise põhjuseks ning kodanikud ei tea, kui põhjalik kontroll on lubatud. Komisjon pidi 2009. aasta oktoobris esitama Euroopa Parlamendile hinnangu eeskirjade sisepiire käsitleva III jaotise rakendamise kohta. </PARA><PARA>Millal kavatseb komisjon kõnesoleva aruande esitada? Millised on analüüsi tulemused? Kas tulemused viitavad eeskirja artikli 21 võimalikule muutmisele selleks, et täpsustada, milliseid piiripolitsei kontrolle on lubatud läbi viia?</PARA></CONTENT></QUEST>