<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0062">O-0062/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="23894">Anna Záborská</PERSON> <COMMITTEE COMMID="826">Naiste õiguste ja soolise võrdõiguslikkuse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0062">Teema: Sundprostitutsioon ja naistega kauplemine seksuaalse ekspluateerimise eesmärgil</OBJECT><CONTENT><PARA>Euroopa Parlamendi naiste õiguste ja soolise võrdõiguslikkuse komisjoni poolt rahvusvahelise naistepäeva tähistamiseks 8. märtsil 2006 korraldatud ürituste raames algatas komisjon kampaania, et tõmmata üldsuse tähelepanu vajadusele tõkestada inimkaubandust ja sundprostitutsiooni ning võidelda selle vastu jalgpalli 2006. aasta maailmameistrivõistluste ajal. </PARA><PARA>„Punane kaart sundprostitutsioonile” kampaania oli väga edukas, sest aitas kaasa inimkaubanduse ja sundprostitutsiooni vähendamisele maailmameistrivõistluste mängude ajal. Seetõttu peaksime me tõstma üldsuse teadlikkust uuesti 2008. aasta juunis toimuvate jalgpalli Euroopa meistrivõistluste ajal, tuletades ühiskonnale meelde, et selline vägivald naiste ja tütarlaste suhtes on vastuvõetamatu. Komisjon ja nõukogu võtsid 2005. aastal vastu ELi kava inimkaubanduse tõkestamise ja selle vastase võitluse heade tavade, standardite ning korra kohta (2005/C 311/01). See sisaldab konkreetsete meetmete üksikasjalikku tabelit, mida tuleb korrapäraselt üle vaadata ja ajakohastada. Nõuame tungivalt, et liikmesriigid rakendaksid seda tegevuskava viivitamata, sest juba ongi hilinetud. Kuna tegevuskava hõlmab kõiki inimkaubanduse vorme, siis nõuab see kooskõlastatud poliitikat omavahel seotud valdkondades, milleks on näiteks soopõhiste tõkestusstrateegiate lisamine põhielemendina naiste ja lastega kauplemise vastu võitlemisse, kuid ka teadlikkuse tõstmise meetmed, nende mõjususe hindamine jne. </PARA><PARA>Kas komisjon võiks vastata järgmistele küsimustele:</PARA><PARA>– Kas tegevuskava on seksuaalse ekspluateerimisega seoses rakendatud ja milline on selle tulemus ning mõjusus? Millistest erimeetmetest on teada andnud liikmesriigid, et võidelda seksuaalse ekspluateerimise eesmärgil toimuva inimkaubanduse vastu?  </PARA><PARA>– Mil määral on liikmesriigid direktiivi 2004/81/EÜ<FNREF FNIDREF="FN1"/> nõuetekohaselt üle võtnud ja rakendanud? Milliseid meetmeid on võtnud komisjon siis, kui seda pole tehtud?</PARA><PARA>– Millal saab kättesaadavaks uuring seoste kohta prostitutsiooni käsitlevate õigusaktide ning naiste ja lastega seksuaalse ekspluateerimise eesmärgil kauplemise vahel, mille läbiviimist taotles Euroopa Parlamendi naiste õiguste ja soolise võrdõiguslikkuse komisjon 2006. aastal?</PARA><PARA>– Kas komisjon võiks näidata, kas ja kuidas ta kavatseb innustada liikmesriike ära kasutama ja edasi arendama piiriülest politseikoostööd inimkaubanduse ja sundprostitutsiooni vastase võitluse valdkonnas?</PARA><PARA>– Kuidas saaks komisjon toetada naiste õiguste ja soolise võrdõiguslikkuse komisjoni „Punane kaart sundprostitutsioonile” kampaaniat?</PARA><FN FNID="FN1">  ELT L 261, 6.8.2004, lk 3.</FN></CONTENT></QUEST>