<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000269">O-000269/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97076">Corinne Lepage</PERSON>, <PERSON ID="96940">Gerben-Jan Gerbrandy</PERSON><BRK/><COMMITTEE COMMID="2865">Keskkonna-, rahvatervise ja toiduohutuse komisjon</COMMITTEE>i nimel</TI-AUTHOR></TI><OBJECT OBJID="OBJ000269">Teema: ELi toetused saastamiseks ja jätkusuutmatuks tegevuseks</OBJECT><CONTENT><PARA>ELi toetused põllumajanduse, ühtekuuluvuspoliitika, transpordi, energia ja kalanduse vallas võivad keskkonnale tahtmatult halvasti mõjuda. Viimastel aastatel on paljudes uuringutes vaadeldud keskkonda kahjustavaid toetusi. OECD määratluse järgi tõstab keskkonnale kahjulik toetus, kui muud tingimused on võrdsed, loodusvaraga seotud tootmise / loodusvara kasutamise taset ning suurendab seetõttu ka sellega seotud prügi ja saaste taset ning looduse ekspluateerimist.</PARA><PARA>Euroopa Parlamendi keskkonna-, rahvatervise ja toiduohutuse komisjoni nõudmisel läbiviidud ja 2011. aasta veebruaris avaldatud uuringus on esile tõstetud mitmete ELi poliitikavaldkondade peamiste eelarvepunktide negatiivset mõju keskkonnale. Selles uuringus soovitatakse ELi institutsioonidel hinnata põhjalikult praeguse ELi toetuste raamistiku otsest ja kaudset mõju ning raamistikku reformida. </PARA><PARA>Nõukogu 2010. aasta 20. detsembri järeldustes on korratud nõukogu palvet komisjonile esitada teekaart toetuste kohta, millel on märkimisväärselt negatiivne mõju keskkonnale, et alates 2011. aastast tehtavaid edusamme oleks võimalik jälgida ja nende kohta regulaarselt aru anda, võttes arvesse Euroopa 2020. aasta strateegiat.</PARA><PARA>Komisjon on astunud esimesed sammud niisuguste toetuste järkjärgulisel kaotamisel kalanduspoliitika reformi abil ning osana ühise põllumajanduspoliitika „tervisekontrollist”. Siiski on jätkusuutlikuma ELi eelarve saavutamiseks ja ELi poliitikavaldkondade sidususe suurendamiseks vaja veel palju teha. Lisaks ei esitanud komisjon üksikasjalikku teekaarti iga ELi eelarverea põhjalikuks uurimiseks, et hinnata võimalikku negatiivset mõju keskkonnale ning esitada ettepanek eelarvestruktuuri reformi kohta.</PARA><PARA>- Kui kaugele on komisjon praeguseks jõudnud kriitilistes eelarvejaotistes sisalduvate keskkonnakahjulike toetuste reformivõimaluste põhjaliku analüüsimisega?</PARA><PARA>- Millal on komisjonil kavas esitada selged ja põhjendatud ettepanekud ELi eelarvest jätkusuutmatute elementide eemaldamise kohta?</PARA></CONTENT></QUEST>