<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0103">O-0103/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96777">Paweł Zalewski</PERSON>, <PERSON ID="23746">Vytautas Landsbergis</PERSON>, <PERSON ID="28424">Tunne Kelam</PERSON>, <PERSON ID="4393">Mario Mauro</PERSON>, <PERSON ID="28297">Jacek Saryusz-Wolski</PERSON>, <PERSON ID="23894">Anna Záborská</PERSON>, <PERSON ID="1263">Elmar Brok</PERSON>, <PERSON ID="28474">Ioannis Kasoulides</PERSON>, <PERSON ID="2341">Michael Gahler</PERSON>, <PERSON ID="23785">Andrzej Grzyb</PERSON>, <PERSON ID="96651">Eduard Kukan</PERSON>, <PERSON ID="97968">Andrey Kovatchev</PERSON>, <PERSON ID="1253">Hans-Gert Pöttering</PERSON>, <PERSON ID="96838">Cristian Dan Preda</PERSON>, <PERSON ID="33984">Ioan Mircea Paşcu</PERSON>, <PERSON ID="96788">Krzysztof Lisek</PERSON>, <PERSON ID="96747">Arnaud Danjean</PERSON>, <PERSON ID="28288">Jan Olbrycht</PERSON>, <PERSON ID="28400">Francisco José Millán Mon</PERSON>, <PERSON ID="96796">Ryszard Antoni Legutko</PERSON>, <PERSON ID="28380">Marek Siwiec</PERSON>, <PERSON ID="96784">Janusz Władysław Zemke</PERSON>, <PERSON ID="28280">Filip Kaczmarek</PERSON>, <PERSON ID="28617">Inese Vaidere</PERSON>, <PERSON ID="28276">Laima Liucija Andrikienė</PERSON>, <PERSON ID="28135">György Schöpflin</PERSON>, <PERSON ID="96678">Alf Svensson</PERSON>, <PERSON ID="28112">Gay Mitchell</PERSON>, <PERSON ID="96727">Zoran Thaler</PERSON>, <PERSON ID="96731">Werner Schulz</PERSON>, <PERSON ID="96901">Arturs Krišjānis Kariņš</PERSON>, <PERSON ID="96696">Algirdas Saudargas</PERSON>, <PERSON ID="28124">Gunnar Hökmark</PERSON>, <PERSON ID="28165">Lambert van Nistelrooij</PERSON>, <PERSON ID="28125">Anna Ibrisagic</PERSON>, <PERSON ID="23782">Jacek Protasiewicz</PERSON>, <PERSON ID="96774">Jarosław Leszek Wałęsa</PERSON>, <PERSON ID="96933">Milan Zver</PERSON>, <PERSON ID="28170">Peter Šťastný</PERSON>, <PERSON ID="28313">Ville Itälä</PERSON>, <PERSON ID="96785">Lena Barbara Kolarska-Bobińska</PERSON>, <PERSON ID="23787">Czesław Adam Siekierski</PERSON>, <PERSON ID="96792">Bogdan Kazimierz Marcinkiewicz</PERSON>, <PERSON ID="96695">Radvilė Morkūnaitė</PERSON> ja <PERSON ID="96692">Leonidas Donskis</PERSON></TI-AUTHOR><TI-DEST>nõukogule</TI-DEST></TI><OBJECT OBJID="OBJ0103">Teema: Rahu tagamine ja koostöö tugevdamine suhetes Valgevene ja Venemaaga</OBJECT><CONTENT><PARA>29. septembril lõppesid viimaste aastate suurimad Venemaa ja Valgevene ühised sõjalised manöövrid ELi piiri lähedal. See nõuab Euroopa Liidu reaktsiooni, kuna see on lahutamatult seotud liikmesriikide julgeoleku ja ELi idapoliitika usaldusväärsusega.</PARA><PARA>Septembris toimunud õppuste „Zapad 2009” („Lääs 2009”) stsenaariumid olid erakordselt üllatavad ning annavad meile põhjust väljendada rahulolematust. Manöövrite raames mängiti muu hulgas läbi ELi territooriumilt suunatud rünnak Valgevene vastu. Samuti paneb meid muretsema septembrikuus toimunud manöövrite esimene osa Läänemere valgalal, kus esimest korda harjutati torujuhtme „Nord Stream” kaitsmist. Kõnealust stsenaariumit võib näha ettevalmistusena Läänemere piirkonna laiemaks militariseerimiseks Venemaa Föderatsiooni poolt. Selline tegutsemisviis muudab kahtlemata küsitavaks nn neutraalvete neutraalsuse ning tõstatab julgeolekuküsimused terves piirkonnas ning katkestab ELi liikmesriikide tavalised sidemed Läänemere piirkonnas.</PARA><PARA>Valgevene poliitiline roll nendes manöövrites tekitab hämmeldust. Minski poolt heakskiidetud idapartnerluse programm eeldab vastastikusel heal tahtel ja rahumeelsel lähenemisviisil põhineva koostöö edasiarendamist. Meie jaoks on enesestmõistetav see, et Valgevene valitsus suhtub meisse kui usaldusväärsetesse partneritesse, mitte kui vaenlastesse. Euroopa Liidu poliitika on läbipaistev ja ettearvatav. Me ootame Valgevenelt sama. Ainult sel juhul saab idapartnerluse programm olla edukas. Valgevene liitumine idapartnerluse programmiga ei sobi kokku asjaoluga, et riigi valitsus korraldab manöövreid, mille raames eeldatakse, et Valgevene peab end kaitsma ELi territooriumilt tuleva rünnaku vastu. Tasub ka lisada, et manöövrid korraldati koostöös riigiga, kes kasutab naabrite ründamiseks kaitsmise ettekäänet.</PARA><PARA>Seoses Euroopa Liidu ja Valgevene vahelise suhte kvaliteedi ja idapartnerluse programmi tuleviku ning ELi idapoliitika usaldusväärsusega peaks ELi esindajate reaktsioon Valgevene valitsuse suhtes olema ilmselge. Arvestades eespool nimetatud argumentidega, palume nõukogul anda teada, kas ja kuidas on Euroopa Liit reageerinud Venemaa ja Valgevene manöövritele, milles ühte või mitut ELi liikmesriiki nähti agressoritena?</PARA></CONTENT></QUEST>