<QUEST><TI><TI-INTRO>SUULINE KÜSIMUS <QREF QID="H-2009-0418">H-0418/09</QREF></TI-INTRO><TI-SESSION>Küsimuste tunniks osaistungjärgul - november 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28150">Kinga Gál</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0418">Teema: Vähemuskeel Ukraina haridussüsteemis</OBJECT><CONTENT><PARA>Ukraina ja Euroopa Liit peavad assotsiatsioonilepingu sõlmimise üle läbirääkimisi, mis peaksid käesoleva aasta lõpul osaliselt lõppema.  </PARA><PARA>Euroopa Komisjoni koostatud strateegiadokumendis Euroopa naabruspoliitika kohta on kirjas, et suhted naabritega rajanevad vastastikusel pühendumisel ühistele väärtustele, eelkõige õigusriigi põhimõtte, hea valitsemistava ja  inimõiguste austamise, sealhulgas vähemuste õiguste austamise valdkonnas.</PARA><PARA>Ukraina haridusministeerium kustutas hiljuti algtaseme ungari keele õpikud koolidele järgmiseks, 2010/2011 õppeaastaks tellitavate õpikute nimekirjast. Nimetatud haridusministri käskkiri seab selgelt ohtu ungari keele õpikute avaldamise Ukrainas, mis võib tulevikus täielikult lõppeda. Lisaks sellele toetatakse ministri käskkirjadele nr 461(2008) ja nr 1033(2009) vastavalt riigikeele kasutamist koolides ning kooli lõpueksameid saab sooritada ainult riigikeeles, millega diskrimineeritakse vähemuskeelte kasutamist. Eespool nimetatud piirangud seavad ohtu  juba olemasoleva ja toimuva ungari keele õpetamise Ukrainas, mis ei ole Euroopa väärtuste kohaselt vastuvõetav. </PARA><PARA>Kas Euroopa Komisjon on assotsiatsioonilepingu sõlmimise üle seni peetud läbirääkimiste käigus pööranud tähelepanu nimetatud vähemuste õiguste kaitsele? Mida kavatseb komisjon ette võtta selleks, et lisada assotsiatsioonilepingusse sätted juba olemasolevate ja tegutsevate rahvusvähemuste organisatsioonide kaitse kohta?</PARA></CONTENT></QUEST>