<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000066">O-000066/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96741">Sabine Wils</PERSON>, <PERSON ID="28182">Kartika Tamara Liotard</PERSON>, <PERSON ID="28511">Bairbre de Brún</PERSON>, <PERSON ID="96706">João Ferreira</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000066">Teema: Mürgiste jäätmete arengumaadesse eksportimist käsitlevate eeskirjade jõustamine</OBJECT><CONTENT><PARA>Euroopa Liidu riigid tekitavad igal aastal tohutu koguse mürgiseid jäätmeid. OECD prognoosi kohaselt võib EL aastaks 2020 tekitada 45% rohkem jäätmeid kui aastal 1995. See suurendab jäätmesaadetiste hulka, mis sisaldavad ohtlikke jäätmeid ning kujutavad endast ohtu inimeste tervisele ja keskkonnale. Uuringud näitavad, et kolmanda maailma riigid on saanud ohtlike jäätmete peamiseks sihtpunktiks. Näiteks Aafrikast on saamas jäätmete kõrvaldamisega tegelevate ettevõtete peamine jahimaa. Seistes ELi tasandil silmitsi saastekontrolli ja ohutusnormidega seotud kasvavate kuludega, on mürgiste jäätmete tekitajad ja vahendajad leidnud mugava viisi nende kohustuste vältimiseks, saates oma jäätmed riikidesse, kus tööjõud on odav ja keskkonnaeeskirjade jõustamine nõrk või puudub sootuks. Hoolimata ohtlike jäätmete riikidevahelise veo Baseli konventsioonist ja jäätmesaadetiste määrusest (EÜ) nr 1013/2006, kujutab ohtlike jäätmete ebaseaduslik eksport ja ladustamine endast seninägematut ohtu arenguriikide miljonite elanike tervisele ja keskkonnale.</PARA><PARA>Kas komisjon nõustub, et hoolimata Euroopa ja rahvusvaheliste õigusaktidega seatud piirangutest ohtlike jäätmete sihtpunktide kohta, ei ole jäätmete hulk viimastel aastatel kahanenud, vaid on kasvanud, ning selle kasvuga ei ole kaasnenud tõhusate jäätmete ringlussevõtu ja ressursside säilitamise meetodite rakendamist?</PARA><PARA>Kas komisjon on teadlik, millist keskkonnaga seotud, sotsiaalset ja majanduslikku mõju avaldab ohtlike jäätmete saatmine nendesse riikidesse? Millist teavet või uuringutulemusi komisjonil selle probleemi kohta on?</PARA><PARA>Milliseid meetmeid kavatseb komisjon võtta, et neid olukorda vältida, ebaseaduslikku tegevust takistada ning tagada, et saastajad võtavad vastutuse? </PARA><PARA>Milliseid vahendeid kavatseb komisjon vastu võtta selleks, et aidata neil riikidel eespool nimetatud negatiivsed tagajärjed tagasi pöörata, ning eelkõige selleks, et taastada kahjustatud pinnas ja selle täielik tootmispotentsiaal?</PARA></CONTENT></QUEST>